جوڵە و کۆچ لە حیزبدا و رێفلێکسی دەسەڵاتێکی ملهۆڕ\nیەک شەممە, 15. 5. 2016\tکاوە جەوانمەرد\nئاوانگاردی بەهێزی دەزگای ئەمنیەتی حیزبی دێمۆکرات بە تایبەتی لەژێر سێبەری کاراکتەرێکی کارامە وەکوو سەروان چەکۆ بۆ دۆست و دوژمن سەلمێندراوە.\nبەرهەمهێنانی دەیان دێکۆمێنت لە لایەن باڵاترین ئەرکانەکانی دەزگای ئەمنیەتی، هەتا بەرزترین بەشەکانی دەنگ و وێنەی تەبلێغاتی رێژیم سەبارەت بە حیزب و هەروەها سەروان چەکۆ، دەرخەری بەهێزبوونی ساختارێکی پارێزەرانەو "بنیاد"ی و سیستەماتیکە لە قەبارەی حیزبی دێمۆکراتدا!\nلەو هەل و مەرجەدا کە حیزب لە پلانێکی پراکتیزەی پێشووتر و تازە راگەیندراو، چالاکییەکانی خۆی ئاشکرا کرد، بەروڕووی کۆمەڵێک رێفلێکسی نێگەتیڤ بووەوە کە زۆر جێگای سەرسووڕمان نەبوون.\nهێندێک لایەن و تاک بە پێچەوانەی باوەڕی خۆیان، دەستیان دایە چەشنە دژبەرییەک کە دەشیانزانی ئاکامێکی نابێت. ئەو دژبەریە لەگەڵ سیاسەتی دوژمنی راستەقینەی ئێمە هاوتەریب نەبوو، چۆن دوژمنی فەرمی ئێمە واتە رێژیمی ئیسلامی، باش دەیزانی و دەیزانێت کە حیزبی دێمۆکرات هەرکات، پوتانسیێڵی ئەوەی هەیە، گەل وەجوولە بخات.\nبۆیە حیزبی دێمۆکرات هیچکات دژبەرانی فیکری خۆی لەگەڵ دوژمنی حیزب بە هاوتەریب نازانێ. تەنانەت ئەگەر دژبەران بە پڕۆپاگەندایش بووبێت، وایان نیشان دابێت کە حیزبی دێمۆکرات توانایی راسانی نیە، دوژمنی ئێمە تەنانەت، بیریشی لەو فانتازیایە نەکردوەتەوە.\n- لەشکەرکشی سەربازی و تەسلیحاتی ناوەندە نیزامییەکانی رێژیم بۆ سنوورەکانی بەردەستی هێزی پێشمەرگەی حیزب،\n- بانگهێشتکردن و سازماندانی سەرلەنوێ هەڵخەڵەتێندراوانی کورد(جاش) بۆ بەربەرەکانی لەگەڵ پێشمەرگەی حیزب،\n- چڕکردنەوەی پێوەندییەکانی لایەنە ئەمنیەتییەکانی رێژیم لەگەڵ هەرێم\n- هەوڵدان بۆ خۆ نێزیک کردن بە ئەحزابی بەدەسەڵات لەو هەرێمە کوردییە\n- سەفەری بالاترین کاراکتەری ئەمنیەتی دەسەڵاتێکی مڵهوری ناوچەیی وەکوو ئێران بۆ کوردستانی باشوور و دەیان خاڵی بەردەستی دیکە، ئەم تێڕوانینانە بەرهەم دێنن،\nیەکەم: دەرخەری کاردانەوەی ئەو رێژیمەیە بەرانبەر بە هەر جۆرە جووڵەیەکی حیزبی دێمۆکراتی کوردستانی ئێران.\nدووهەم: ئەو کاردانەوانە هیچیان لە دیافراگمی سیاسی حیزبی دێمۆکراتی کوردستانی ئێران، جێگای سەرسووڕمان و تەنانەت گومانیش نین. چونکە سیستەمی بەڕیوبەری ئەو ساختارە، بەهرەمەندە بە داڕشتنی ستراتژییەک کە بە درێژایی مێژووی سیاسی-نیزامی خۆی، هەمووکات چەند هەنگاو لە دوژمن لەپێشتر بووە.\nلە پانۆرامای گشتیی حیزب، لە هەموو کەوتن و هەستانەوەکانی، تەنانەت لە تراژدیا و تێرۆر و کۆچی شەهیدانەی هەر هەڤاڵیکی حیزبی دێمۆکراتدا، دوژمنی راستەقینەی ئێمە و کورد، پەلەقاژەیەکی دیکەی دەستپێکردووە هەتا بتوانێ لەو حالەتانەدا کە بە دەرفەتی دەزانێ، کەڵک وەربگرێ. بەڵام ئەوەی راستییە، حیزبی دێمۆکرات، سیستەمە و بەردەوامە لە بەرەوڕووبوونەوە بۆ هەموو وەرزە خۆش و ناخۆشەکان.\nکەوابوو هیچ کاتێک، زەوقی هەرزەکارانەی رقەبەرانی ئەو دیزڵە سیاسیە و پیلانە خەیاڵاوییەکانی دوژمنانی حیزب بە کۆتاییەکی دڵخۆشکەر نەگەیشتووە بۆیان.\nئەمە، وێژەی بناخەیی سیاسی ستراتێژی حیزبی دێمۆکراتی کوردستانی ئێرانە.


"له به‌دبه‌ختیی سه‌ددام حسین دا"\nسه‌ره‌تا ده‌مه‌وێت بڵێم، من هه‌موو که‌سێکم خۆشده‌وێت، به‌ڵام نیشتیمانه‌که‌ی خۆم له هه‌موو که‌س خۆشتر ده‌وێت، هه‌ربۆیه بۆ پارێزگاریی کوردستان ئاماده‌ی هه‌موو شتێکم. من وه‌ک هه‌ر تاکێکی تێکۆشه‌ری کورد، که له‌دایکبووه بۆ ئه‌وه‌ی به‌رگریی له کوردستان بکات و بیپارێزێت، ئاوهاش من بۆ ئه‌وه له‌دایکبووم، که به‌رگریی له کوردستان بکه‌م.\nڕۆشنبیریی بۆ من هه‌رگیز نابێته به‌هانه‌یه‌ک بۆ خۆ به دووره‌په‌رێزگرتن. هه‌مانکاتیش من به دوورم له‌وه‌ی، که خه‌تای دۆخی ئێستای کوردستان بکه‌مه ئه‌ستۆی هه‌مووان. چونکه ده‌سته‌واژه‌ی هه‌موومان تاوانبارین، ده‌سته‌واژه‌ی به‌شێک له ڕۆشنبیرانی کورده، که له هانا ئارێنته‌وه وه‌ریانگرتووه. لێ ئه‌وه‌ی ئه‌م به‌شه له ڕۆشنبیران لێی بێ ئاگان، ئه‌وه‌یه، که هانا ئارێنت له کۆتاییدا په‌شیمانبۆوه له‌وه‌ی، که هه‌مووان له قووتبوونه‌وه‌ی نازییه‌تدا تاوانبار بکات. هه‌مووان له تاوانه‌کانی نازییه‌تدا به‌شدار بکات. هانا ئارێنت له یه‌کێک له چاوپێکه‌وتنه‌کانیدا ده‌ڵێ، ئه‌مه یه‌که‌مین پێوابوونی منه، که من لێی په‌شیمانم، چونکه من هه‌رگیز نامه‌وێت ببمه به‌شێک له تاوانێک، که کۆمه‌ڵێک خه‌ڵکی تاوانبار کردوویانه. لێره‌دا له خراپیی دۆخی کوردستاندا هه‌مانشێوه کۆمه‌ڵێک سیاسیی پاتۆلۆگ و خراپه‌کار و ناپاک تاوانبارن نه‌ک هه‌مووان.\nئه‌م ماوه‌یه ڕێگام به خۆم داوه، به‌هیچ شێوه‌یه‌ک ڕێگریی له ده‌ربڕیینی هه‌سته‌کانم نه‌که‌م، چونکه دواجار ئێمه وه‌ک هه‌ر بوونه‌وه‌رێکی تری سروشت، پێکهاته‌ی کۆگرێکین، که بریتییه له هۆش، هه‌ست و جه‌سته. به‌رده‌وام گوێبیستی ئه‌و ده‌سته‌واژه‌یه ده‌بین، که ده‌ڵێ، تۆ ڕۆشنبیریت نابێت په‌نا بۆ هه‌ندێک وشه و ده‌سته‌واژه به‌ریت. بۆ من ڕێگرییکردن له ده‌ربڕیینی هه‌سته‌کان، ڕه‌وتێکی پلاتۆنییه، که به‌شێکی گه‌وره‌ی نووسه‌ران و ڕۆشنبیرانی کورد له ئاگایی و نائاگاییدا پراکتیزه‌ی ده‌که‌ن. من پلاتۆنیی نیم، هه‌رگیزیش ڕێگا به خۆم ناده‌م لۆگیک کۆنترۆڵی هه‌موو ژیانم بکات. من پێکاته‌یه‌کم له جه‌سته، ئه‌قڵ و هه‌ست و هه‌رسێکیشیان پێکه‌وه به‌کارده‌هێنم. کێشه‌ی ئێستا، کێشه‌یه‌کی زمانه‌وانیی نییه، که من چ وشه‌یه‌ک یان ده‌سته‌واژه‌یه‌ک به‌کارده‌هێنم. به‌ڵکوو کێشه‌که کێشه‌یه‌کی نه‌ته‌وه‌یی، سیاسیی و مۆڕاڵییه.\nئه‌گه‌ر له دیدێکی ده‌روونناسیی کۆمه‌ڵایه‌تییه‌وه ته‌ماشایه‌کی ئه‌م کێشه سیاسییانه‌ی ئێستا کوردستان بکه‌ین، ئه‌وا ده‌بینین، که به‌شێکی کورد زۆر ساده و ساکار ته‌ماشای ئه‌و تاکانه ده‌که‌ن، که هه‌موو هه‌وڵ و تێکۆشانیان بۆ زیان گه‌یاندنه به نیشتیمان. ته‌نانه‌ت له چه‌ند ڕۆژی ڕابوورددا کۆمه‌ڵێک سیاسیی، زۆر بێ شه‌رمانه که‌وتنه گیانی نیشتیمان و کرده‌کانیان وه‌ک تێکۆشان ته‌ماشا کرا. پرسیار لێره‌دا ئه‌وه‌یه بۆچیی؟ وه‌ڵام. چونکه ته‌واوی ئه‌م پرۆسه‌یه، پرۆسه‌یه‌کی نۆیرۆده‌روونییه. نۆیرۆده‌روونییه چونکه تاک و کۆی کورد فێربووه، که زۆر ئاساییه دژ به نیشتیمانه‌که‌ی خۆی بێت. چونکه فێر بووه، زۆر ئاساییه سووکایه‌تیی به خۆی و به نیشتیمانه‌که‌ی بکات. چونکه فێربووه، که زۆر ئاساییه گوێڕایه‌ڵی داگیرکار بێت. نۆیرۆده‌روونییانه هه‌ر دیارده‌یه‌ک له کۆمه‌ڵگادا پراکتیزه کرا و به‌بێ گوێپێدان پشتی تێ کرا، ئه‌وا له‌لای خه‌ڵکیی ئاسایی ده‌بێت، ته‌نانه‌ت ئه‌گه‌ر کووشتنیش بێت.\nهه‌تا ڕاپه‌ڕینی ئاداری ساڵی 1991، که به‌م نزیکانه یادی ده‌کرێته‌وه، خاوه‌نی سه‌دان هه‌زار جاش، مسته‌شار، ته‌واری، قوات خاسه، جه‌یشی شه‌عبیی، ئه‌من، ئیستیخبارات و چه‌نده‌ها جۆری تری هه‌واڵگریی ئێراقی به‌عسیی بووین. به‌ڵام ئه‌وه‌ی ئه‌و کاته خاوه‌نی نه‌بووین نموونه‌کانی ئێستان، که به‌وپه‌ڕی شانازیی و شکۆوه ناپاکن و به ناوی تێکۆشانیش بۆیان ده‌نووسرێته‌وه. سه‌دان هه‌زار جاشی سه‌رده‌می به‌عس به‌قه‌د ئه‌م چه‌ند که‌سه‌ی ئێستا زیانیان به کورد نه‌گه‌یاندووه. ئه‌گه‌ر جاشه‌کانی سه‌رده‌می به‌عس بییانه‌وێت ئێستا هه‌وڵی کڕینه‌وه‌ی شانازیی و شکۆی خۆیان بده‌ن، ئه‌وا ده‌توانن که‌مپینێک بکه‌نه‌وه و ئیمزا بۆ به‌رگرییکردن له خۆیان کۆبکه‌نه‌وه و سکاڵا له‌سه‌ر کۆمه‌ڵێک سیاسیی و ئه‌ندام په‌رله‌مانی کۆن و نوێی ناپاکی کورد تۆمار بکه‌ن.\nسه‌ددام حسین خاوه‌نی سه‌دان هه‌زار جاش و ناپاکی کورد بوو، به‌ڵام له به‌دبه‌ختیی ئه‌ودا، ئه‌م ناپاکانه‌ی ئێستا له سه‌رده‌می ئه‌ودا بوونیان نه‌بوو. به‌ڵام عه‌ره‌بی ئێستای ئێراق به‌ختدارترن و زیره‌کترن وه‌ک له سه‌ددام. ئه‌وان پێویستیان به سه‌دان هه‌زار جاشی کورد نییه، به‌ڵکوو پێویستیان به چه‌ند ئه‌ندام په‌رله‌مانێکی کوردی ئێراقه، پێویستیان به سه‌رۆک کۆمارێکی کورده، ئیدی سانا و به‌بێ هیچ تێچوونێک کوردستان ده‌کرێته شیمالی حه‌بیب.\nبه‌غدادی ئێستا و به‌غدادی سه‌رده‌می به‌عس هیچ جیاوازیی نییه، عه‌ره‌بی ئێستای ئێراق و عه‌ره‌بی سه‌رده‌می به‌عس هیچ جیاوازییان نییه. دادگای ئێستای به‌غداد و دادگای سه‌وره‌ی به‌عس هیچ جیاوازیی نییه. ئێراقی نوێ هه‌وڵی شکاندنی شانازیی و شکۆی کورد ده‌دات، هه‌وڵی شکاندنی شانازیی و شکۆی ئه‌و سه‌رکرده ڕاسته‌قینه کوردانه ده‌دات، که بۆ ئه‌وه له‌دایکبوون کورد ئازاد بکه‌ن، که بۆ ئه‌وه له‌دایکبوون کورد بکه‌نه خاوه‌نی ده‌وڵه‌ت. به‌م نزیکانه ڕووبه‌ڕووی ڕۆژێک ده‌بینه‌وه، که تێیدا بڕیار بده‌ین. بڕیار له‌سه‌ر پاراستنی شانازیی و شکۆی تاک و کۆی کورد و نیشتمان، له‌و ڕۆژه‌دا من له به‌ره‌ی نیشتماندام، ئه‌ی ئێوه له کوێن؟


◄ نتیجه: Found 128, page 1 of 13 Items per page: 🗐 1 🗐 5 🗐 10 🗐 25 🗐 50 🗐 100\n👫 ئازاد پێنجوێنی زنی نۆیسە (ژیان ناۆمە)\n📅 زمان اضافه کردن Jan 1 2018 2:15PM\n👁 اێ بەخشە 4,522 گل سئرکریائە(دێینە)\n... [ فرەتر(ویشتر)... 👁] ✖ ✖ 0 3 ✔ 86% ✍ م.ب. 1-1-2018 14:15:30\n👫 ئازاد فائق پێنجوێنی - ئازاد کوردی زنی نۆیسە (ژیان ناۆمە)\n📅 زمان اضافه کردن Dec 5 2020 7:28AM\n👁 اێ بەخشە 243 گل سئرکریائە(دێینە)\n...  [ فرەتر(ویشتر)... 👁] ✖ ✖ 0 7 ✔ 88% ✍ ز.س. 5-12-2020 7:28:56\n🏰 ئاڵیاوا (پێنجوێن) جاگەل\n📅 زمان اضافه کردن Aug 3 2017 12:11AM\n👁 اێ بەخشە 2,805 گل سئرکریائە(دێینە)\nیەکێک لە گوندەکانی شارەدێی گەرمکی سەربە شارۆچکەی پ [ فرەتر(ویشتر)... 👁] ✖ ✖ ✖ 0 2 ✔ 64% ✍ س.ئـ. 3-8-2017 0:11:35\n✌ ئوسامە ئەحمەد - زاگرۆز پێنجوێن شەهیەل\n📅 زمان اضافه کردن Jul 8 2017 1:09PM\n👁 اێ بەخشە 5,234 گل سئرکریائە(دێینە)\nشەڕڤانێکی یەکینەکانی پاراستنی گەل YPG بوو، لە ڕۆژی [ فرەتر(ویشتر)... 👁] ✖ ✖ 0 2 ✔ 92% ✍ س.ئـ. 8-7-2017 13:09:36\n👫 ئەحمەد مەحمود عەلی (مەلا ئەحمەدی پێنجوێن) زنی نۆیسە (ژیان ناۆمە)\n📅 زمان اضافه کردن Sep 7 2014 8:23AM\n👁 اێ بەخشە 3,057 گل سئرکریائە(دێینە)\n... [ فرەتر(ویشتر)... 👁] ✖ ✖ ✖ 0 1 ✖ 58% ✍ ب.ج. 7-9-2014 8:23:59\n🏰 ئەحمەدئاوا (پێنجوێن) جاگەل\n📅 زمان اضافه کردن Mar 14 2018 1:39PM\n👁 اێ بەخشە 1,629 گل سئرکریائە(دێینە)\nیەکێک لە گوندەکانی شارەدێیگەرمکی شارۆچکەی پێنجوێنە [ فرەتر(ویشتر)... 👁] ✖ ✖ ✖ 0 0 ✔ 64% ✍ س.ئـ. 14-3-2018 13:39:40\n👫 ئەمیر سۆفی جەمال پێنجوێنی زنی نۆیسە (ژیان ناۆمە)\n📅 زمان اضافه کردن Apr 29 2019 8:38PM\n👁 اێ بەخشە 1,358 گل سئرکریائە(دێینە)\nنووسەر، لێکۆڵەر. [ فرەتر(ویشتر)... 👁] ✖ ✖ 0 2 ✔ 74% ✍ ز.س. 29-4-2019 20:38:24\n📖 بومەلەرزەکەی پێنجوێن مەقاڵەل گؤجەر\n📅 زمان اضافه کردن Aug 10 2019 7:11PM\n👁 اێ بەخشە 1,349 گل سئرکریائە(دێینە)\nئەمڕۆ08-08 ساڵڕۆژی بومەلەرزەکەی پێنجوێنە... عەبدو [ فرەتر(ویشتر)... 👁] ✖ ✖ 1 1 ✔ 99% ✍ ز.س. 10-8-2019 19:11:23\n📊 بەرزبوونەوەی نرخی نەوت ژینگەی پێنجوێن تێکدەدات آمار و گەپ آزمایی\n📅 زمان اضافه کردن Oct 11 2017 12:50PM\n👁 اێ بەخشە 2,677 گل سئرکریائە(دێینە)\nڕۆژنیوز، هاوکار مستەفا بەهۆی بڕینی داری دارستانەک [ فرەتر(ویشتر)... 👁] ✖ ✖ ✖ 0 1 ✔ 93% ✍ هـ.ب. 11-10-2017 12:50:05\n📊 بەرهەمی پەتاتە لە پێنجوێن زیادیکردوە آمار و گەپ آزمایی\n📅 زمان اضافه کردن Oct 7 2018 9:48AM\n👁 اێ بەخشە 1,940 گل سئرکریائە(دێینە)\nدواڕۆژ، زریان محەمەد لەئێستادا بەرهەمی پەتاتە لەش [ فرەتر(ویشتر)... 👁] ✖ ✖ 0 1 ✔ 99% ✍ هـ.ب. 7-10-2018 9:48:30\n📊 آمار شؤمارە مەقاڵەل 381,119\nشؤمارە عەسگەل 61,859\nفایل های مرتبط 49,265\n🗄 بنچەکەل(سەرکەنی=سرچشمە) 15,929\n| زمان دؤرسکردن وەڵگە(پەڕە): 5,726 ثانیه(اێس)


چیرۆكی ئەو گەنجەی دووەمی زانكۆكەی بوو، ئێستا شوانە\nنەجمەدین، بەدیار مەڕەكانیەوە دەیوت من دژی دەوڵەتی كوردی نیم تەنیا داوای سەرەتایترین مافەكانی خوم دەكەم.\nنەجمەدین محەمەد نەبی، گەنجێكی دانیشتووی ئاكرێیە تەمەنی 26 ساڵە و هەر لە منداڵییەوە باوكی كۆچی دوایی كردوە وەك خۆی دەڵێت "ژیانی زور سەخەت تێپەڕاندووە".\nئەو كاتێك قۆناغی 12ی ئامادەیی بڕی بە هۆكاری مادی نەیتوانی بچێتە دهۆك بۆ خوێندن وەك خۆی باسی دەكات هەرچەندە نمرەی بەرزبوو بەناچاری فاكەڵتی ئاكرێی هەڵبژارد.\nنەجمەدین لەپاڵ خوێندنەكەیدا بۆ ژیاندنی خۆی و خانەوادەكەی كاری كرێكاری دەكرد سەرەڕای ئەوەش بەهۆی ئەوەی كاری كرێكاریش ڕووی لە كەمی كردبوو وەك خۆی دەڵێت چەندان ڕۆژ بێپارە ماوەتەوە و كرێی هاتوچۆی پێنەبووە.\nنەجمەدین كە دووەمی بەشەكەیەتی لە زانكۆ ئێستا شوانە و سەرقاڵی بەخێوكردنی چەند سەر مەڕێكە، بەڵام وەك خۆی باسی دەكات سودێكی وایان نیە و بژێوی پێ پەیدا نابێت، چونكە بەرهەمەكانیان لە بازاڕدا هەرزانن.\nكوڕە گەنجەكە بەدەم خزمەتكردنی مەڕەكانیەوە لەبەردەم خۆیەوە دەیوت "شوانی كارێكی پیرۆزە، بەڵام من ئەوەندەم خوێند و خۆم ماندوو كرد بۆ ئەوەی ژیانێكی خوشترم هەبێ نەك دووبارە ببمەوە بە شوان، خۆ شوانیەكە هەر هەبوو نەشم خوێندبا".\nنەجمەدین بەدەم گێرانەوەی چیرۆكەكەیەوە چاوەكانی پڕبوون لە حەسرەت، تروسكەی ئومێد و ئاسوودەی داهاتووی تێدا نەدەبینرا دەیوت "ئێمەش حەزدەكەین وەك و كوڕ و كچەكانی بەرپرسەكان بژین وەك ئەوان لە خوشگوزەرانیدا بین".\nئەو لە تێڕوانینە پڕ حەسرەتەكەیەوە بەدەم بەڕێكردنی مەڕەكانی بەرەو دەشتایی هاتە سەر باسی دەوڵەتی كوردی "با كەس خۆی نەكاتە كورد پەروەر كەس لە ئێمە كورد پەروەرتر نیە، ئێمەش زور حەز دەكەین دەوڵەت دروست ببێت، بەڵام چ دەوڵەتێك؟ دەوڵەتێك یاسا سەروەربێت، دەوڵەتێك ماف و ئازادی و یەكسانی و دادپەروەری تێدا هەبێت" .\nنەجمەدین یەكەم كەس و دواین كەس نیە لە هەرێمی كوردستان كە سەرەڕای هەبوونی بڕوانامە بێكاری و هەژاری تەنگی پێهەڵچنیبێت، زۆرن ئەوانەی بەهیوای داهاتوویەكی باشتر ڕۆژانی سەخت بەڕێدەكەن.\nئه‌م بابه‌ته 8535 جار خوێنراوه‌ته‌وه


لێدوانی بەکارھێنەر:Barez Dara - ویکیپیدیا، ئینسایکڵۆپیدیای ئازاد\nلێدوانی بەکارھێنەر:Barez Dara\nبەخێرھاتی بۆ ویکیپیدیا Barez Dara!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەڕۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لەسەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٦٬٥٩٥ وتار و ١٢٩ بەشداربووی چالاکی ھەیە.\n⇐Ali Sardar 06 وتووێژ💭 ٠٨:١٤، ٢ی تشرینی دووەمی ٢٠١٩ (UTC) -- Ali Sardar 06 (لێدوان) ١٦:٠٠، ٧ی تشرینی دووەمی ٢٠١٩ (UTC) -- Ali Sardar 06 (لێدوان) ١٨:١٧، ٧ی تشرینی دووەمی ٢٠١٩ (UTC)\n١ (بزوێنەری سوتانی ناوەکی)Internal combustion engine بۆ سڕینەوەی خێرا ھەڵبژێردرا\n٢ وەرگێڕی ناوەڕۆک\n٣ (بزوێنەری سوتانی ناوەکی)Internal combustion engine بۆ سڕینەوەی خێرا ھەڵبژێردرا\n٤ لەبەرئەوەی سوپاست کردم\n٥ نۆزڵ بۆ سڕینەوەی خێرا ھەڵبژێردرا\n(بزوێنەری سوتانی ناوەکی)Internal combustion engine بۆ سڕینەوەی خێرا ھەڵبژێردرا[دەستکاری]\nتاگێک لەسەر (بزوێنەری سوتانی ناوەکی)Internal combustion engine داندراوە کە داوای سڕینەوەی وتارەکە دەکات. ئەمە لەژێر پێوەری و١٠ی سڕینەوەی خێرا کراوە، چوونکە وادیارە وتارەکە دووبارەیە یان لەبەرگیراوەی وتارێکە کە پێشووتر سڕدراوەتەوە.\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ⇐ئارام وتووێژ💭 ١٣:٢٥، ٨ی تشرینی دووەمی ٢٠١٩ (UTC)\nسڵاو Barez Dara، تکایە وەرگێڕی ناوەڕۆک تەنیا یەکجار بۆ دروستکردنی پەڕەیەک کە پێشتر دروست نەکراوە بەکاربێنە. ئەگەر ویستت پەڕەیەک دەستکاری بکەیت، لە پەڕەکە خۆیەوە بیکە چوونکە ھەموو ئەو دەستکارییانە لەدەست ئەدەین کە بەکارھێنەرانی تر کردوویانە ئەگەر بچیتەوە سەر وەرگێڕی ناوەڕۆک. زۆر سوپاس -- ⇐ئارام وتووێژ💭 ١٦:٠٩، ٢٩ی تشرینی دووەمی ٢٠١٩ (UTC)\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھەرکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکوو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشترکردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ⇐ئارام وتووێژ💭 ١٨:١٢، ٨ی کانوونی یەکەمی ٢٠١٩ (UTC)\nBarez Dara، تۆ سپاسی یەک لە دوایین دەستکارییەکانی منت کرد، منیش بە دڵێکی پڕھەست پێت دەڵێم...\nئەوە خۆشحاڵییە، و ھیوادارم چێژێکی زۆر ببینیت لەکاتی دەستکاریکردنی ئەم ئینسایکلۆپیدیایە! ⇐ئارام وتووێژ💭 ١٨:٥٩، ٢٦ی کانوونی یەکەمی ٢٠١٩ (UTC)\nنۆزڵ بۆ سڕینەوەی خێرا ھەڵبژێردرا[دەستکاری]\nسڵاو و بەخێربێیت بۆ ویکیپیدیا. ئەم پەیامە ھۆشدارێکە تاکوو بزانیت کە تاگێک لەسەر نۆزڵ داندراوە کە داوا دەکات بە خێرایی بسڕدرێتەوە لە ویکیپیدیا. ئەمە لەژێر بەشی و٣ی پێوەرەکانی سڕینەوەی خێرا ئەنجام دراوە، چوونکە وتارێکی بێناوەڕۆکە، یان وتارێکە کە ناوەڕۆکەکەی تەنیا لە سندووقی زانیاری و وێنە و بەستەری دەرەکی پێکھاتووە. وتارەکانی ویکیپیدیا دەبێت ناوەڕۆکەکانیان واتادار و زانستنامەیی بن. تکایە ئاگاداریش بە کە ناوەڕۆکەکانی ویکیپیدیا دەبێت بایەخدار بن و سەرچاوەی جێباوەڕیان ھەبێت تاکوو سەلماندنیبوونیان پشتڕاست بکاتەوە.\nپیرەھەڵۆ (وتووێژ) ٠٥:٥٠، ٢٤ی شوباتی ٢٠٢٠ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Barez_Dara&oldid=664750»\nئەم پەڕەیە دواجار لە ٠٥:٥٠ی ٢٤ی شوباتی ٢٠٢٠ نوێ کراوەتەوە.


ئەمڕۆ فەڕەنسا بژاردە قورسەکە یەکلایی دەکاتەوە\n2224 جار خوێندراوەتەوە\nبەرەبەیانی ئەمڕۆ دەنگدەرانی فەڕەنسی بۆ بەڕێوەچوونی گەڕی دووەمی هەڵبژاردنی سەرۆکی ئەو وڵاتە و یەکلایی کردنەوەی بژاردە قورسەکە روویان لە سندوقەکانی دەنگدان کرد. بەگوێرەی راپرسییەکان تا ئێستا ئیمانوێل ماکرۆن چانسی بردنەوەی زیاترە وەک لە مارین لۆپانی رکابەری.\nئیمانوێل ماکرۆن کاندیدی رەوتی میانڕەوی فەڕەنسی و پشتگیری کاری یەکێتی ئەوروپا بە توندی رکابەری مارین لۆپان کاندیدی رەوتی راستڕەوە توندەکان دەکات.\nبەگوێرەی راپرسییەکانی چەند رۆژی رابردوو، تا ئێستا چانسی بردنەوەی پۆستی سەرۆکایەتی کۆماری فەڕەنسا و بەرەوپێشچوونەکان بۆ ئیمانوێل ماکرۆنە.\nچاودێران و راڤەکارانی بواری سیاسی لەو باوەڕەدان، مارین لۆپان تا ئێستا کەسایەتییەکی گونجاونییە بەلای زۆرێک لە دەنگدەرانی فەڕەنسییەوە، سەرەڕای ئەوەی هەوڵێکی زۆری داوە وێنەی خۆی لەلای دەنگدەری فەڕەنسی باشتر بکات و لە مامەڵە توندەکانی کەم بکاتەوە.\nلەلایەکی دیکەوە، بە دوریشی نازانن ئەو دەنگدەرانەی تا ئێستا خۆیان یەکلایی نەکردووەتەوە کە دەنگ بەکێ بدەن، ئەمڕۆ تەواوی هاوکێشەکان هەڵبگەڕێننەوە و رووداوێکی چاوەڕواننەکراو تۆمار بکەن بە دەنگدانیان بە مارین لۆپان و بەمەش گەڕی دووەمی هەڵبژاردنەکان لە بەختی لۆپان بێت.\nچاودێران ئاماژە بەوەدەدەن، لە ئەگەری سەرکەونتی مارین لۆپاندا، هەمان هەست لای زۆرێک لە فەڕەنسییەکان دروست دەبێت کاتێک بەریتانیا دەنگیدا لەسەر دەرچوونی لە یەکێتی ئەوروپا، یان هەڵبژاردنی دۆناڵد تڕەمپ بە سەرۆکی ئەمریکا لە ساڵی ٢٠١٦ کە شڵەژانێکی سیاسی توندیان دروستکرد.\nئامادەکارانی راپرسییەکان لەو باوەڕەدان، دوای ئەوەی بەرەبەیانی ئەمڕۆ کاتژمێر ٦ سندوقەکانی دەنگدان بەڕووی دەنگدەرانی فەڕەنسادا کرانەوە، کاتژمێر ٨ی ئێوارەش دادەخرێن، سەرەتای سەرکەوتنی یەکێک لە کاندیدەکان بە گوێرەی ئەنجامە بەراییە نافەرمییەکان دەر بکەوێت و بزانرێت براوە کێیە.\nپێشتر، ئیمانوێل ماکرۆن، تەمەن ٤٤ ساڵ، هۆشداریدا لە سەرکەوتنی مارین لۆپان و هەڵگیرسانی جەنگی ناوخۆیی لە فەڕەنسا، چونکە لە دیارترین لە سیاستەکانی لۆپان قەدەغەکردنی باڵاپۆشی ژنانە لە شوێنە گشتییەکاندا. هەربۆیە ماکرۆن داوای لە دیموکراتی خوازانی فەڕەنسا کرد پشتیوانی بکەن تا بتوانێت بەسەر رکابەرە توندەکەی سەرکەوتن بەدەستبهێنێت.\nهاوکات، مارین لۆپان، تەمەن ٥٣ ساڵ، لەکاتی هەڵمەتی هەڵبژاردنەکاندا باسی لە گرانبوونی نرخی پێداویستییەکان کرد و ئاماژەی بەوەدا تێچوونی ژیان و دابینکردنی وزە نرخییان گرانبووە و ئەمەش بارگرانی بۆ هاوڵاتییانی وڵاتەکەی دروست کردووە. وتیشی، مامەڵەکانی ماکرۆن و شێوازی بەڕێوەبردنی وڵات بووەتە جێگەی گاڵتەجاڕی خەڵکی.\nئەمە لەکاتێکدایە، رۆژی یەکشەممە رێکەوتی ١٠ی ٤ی ٢٠٢٢ فەڕەنسییەکان چوونە سەر سندوقەکانی دەنگدان بۆ هەڵبژاردنی سەرۆکێکی نوێ و لەناو کێبڕکێی ١٢ کاندید بۆ پۆستی سەرۆکایەتی، مارین لۆپان کاندیدی پارتی گردبوونەوەی نیشتیمانی راستڕەو بە توندی رکابەرایەتی سەرۆکی ئێستای فەرەنسا کرد. لە گەڕی یەکەمی هەڵبژاردنەکاندا هیچ کام لە ئیمانوێل ماکرۆن و مارین لۆپان نەیانتوانی سەرکەوتن بەدەستبهێنن و چونە قۆناغی دووەمی هەڵبژاردنەکانەوە.


٦ سوودی ناوازەی ئاوی گوێزی هیندی کەوادەکات ڕۆژانە بیخۆیتەوە – تۆڕی میدیایی خەڵک\n2019/09/13 - 1:36 PM\nگەر هەتا ئیستا بەردەوامیت لە رێجیم و وەرزش و هیچ شتێک دادت نادات، ئەوا باشترین چارەسەر بۆتۆ پشتبەستنە بە (ئاوی گوێزی هیندی) بەو پێیەی بۆ دابەزینی کێش زۆر بەسودە و خواردنەوەیەکی زۆر تەندروستیشە، ئەمەی خوارەوە بەشێکە لە سودەکانی ئاوی گوێزی هیندی بۆ دابەزاندنی کێش:\n-کالۆری نزمە و وادەکات هەست بەتێری بکەیت و نان کەمتر بخۆیت، بۆیە بەر لە نانخواردن کەمێک بخۆرەوە، لە ماوەی ١٤ ڕۆژدا کاریگەریەکەی دەبینیت.\n-کاتێک بەر لە وەرزش دەیخۆیتەوە، دەبێتە هۆی ئەوەی جەستەت ئاوی پێویستی هەبێت بۆ بەردەوامی لە وەرزشەکە.\n-بەهۆی بەرزی ڕیشالە خانەکانیەوە پرۆسەی هەزمکردنی خواردن زۆر خێراتر و باشتر دەکات.\n-ئاوی گوێزی هیندی جەستە لە ژەهرەکان پاکدەکاتەوە و پێستێکی گەنج و ساف و جوانت دەبێت.\n-ڤیتامینی زۆری تێدایە کە وادەکات هۆڕمۆنەکان باشتر کاربکەن و کەمتر توشی بێتاقەتی و خەفەت و گریان ببیت.\n-باڵانسی جەستە ڕێکدەکاتەوە و چارەسەرە بۆ سەرئێشەش.\nکۆمەڵیک دیمەن کە نیشانی دەدات لە دوبەی چۆن پارەکانیان خەرج دەکەن


ڕکابەری – بزاڤی خزمەت\nگۆشەی م.فتحوڵڵا گولەنهەواڵ\nوتاری هەفتانەی م.فەتحوڵڵا گولەن 14.08.2018\n877 17 minutes read\nموحیبەت سویلەمانە، کە دڵی بۆتە تەختی ڕەوانی\nلە موحیبەتەوە محمد دروست بوو، کە بێ ئەو چی حاسڵ دەبوو؟\nالله لەبەر ئەوەی خۆشیویستووە دروستی کردووە، بۆ ئەوەشی خۆشەویستی خۆی پشانی پێغەمبەرانی گەورەی بدات، لە ڕێگەی ئەوەی هیدایەتی دا بۆ ڕێگەی ڕاست، تا لە سەرئەنجامدا خۆشەویستی خۆی پشان بدات، جەنابی حەق ئەم کارەی ئەنجامداوە.\nبوون هەر بە خۆشەویستیەوە هاتۆتە بوون، بە خۆشەویستیش بەردەوام دەبێت، الله جل جلاله لە گەورەترین دروستکراوەوە هەتا بچوکترین دروستکراو، بە تێڕوانینی پڕ سۆز و شەفەقەت و بەزەیی و لێبوردەییەوە سەیری دەکات.\nتَخَلَّقُوا بِأَخْلاَقِ اللهِ\nخۆتان ئەخلاقدار بکەن بە ئەخلاقی خودا، بە ئەخلاقی پێغەمبەر خۆتان ئەخلاقدار بکەن، الله وەک ستایش و بە گەورەپشاندانی ئەخلاقی ئەو دەفەرموێت:\nتۆ خاوەنی بەرزترینی ڕەوشتەکانی، بەو شێوەیە دروستکراوە، دایکە عائیشەشمان کاتێک پرسیاری ڕەوشتی سەردارمانیان لێکرد لە وەڵامدا وتی:\nفەرمووی ئەخلاقی قورئانی بوو، کاتێک سەیری قورئان دەکەن، دەتوانن ڕەوشتی بەرزی بەنرخی باڵای ئەو ببینن.\nالله لێبوردەیی و شەفەقەتی خۆی بە شێوەیەکی گشتی پشانداوە، هەروەها دەتوانین بڵێین بوون (وجود) وەک پێشانگایەک وەهایە کە خۆشەویستی و لێبوردەیی خۆیی تێدا خستۆتە ڕوو. لە هەموو شوێنێکدا. بەڵام بۆ بینینی ئەوە پێویستمان بە بەسیرەت هەیە، تەنیا چاو بەس نیە، سەیرکردن بەس نیە، پێویست بە بینین دەکات. دواتر ئەوەی دەیبینیت پێویست بەوە دەکات هەڵیبسەنگێنیت و ستایشی بکەیت. لەگەڵ بینیندا پێویست بەوە دەکات کە هەموو دەمارەخانەکانی مێشکت بخەیتە کار…\nبەڵێ پێویستە دەردەداری موحیبەت بین، عاشقی موحیبەت بین، عاشقی خۆشەویستی و عەشق بین، عاشقی عەشق بین، پێویستە وابەستەی ئەمە بین، جەنابی حەق دڵەکانمان بەو هەستی خۆشەویستی و عەشق و تامەزرۆیی دیداری خۆیە ئاوەدان بکاتەوە.\nدڵێکی بێبەش لەوە وەک وێرانە وەهایە…\nشارانی وێران، خان و ماڵی تەختکراو، بیابانی بێ ساحێب، ڕۆژانی بێ ڕەنج و تێکۆشانم بینی، ئێوارانێکی تەنیایی کە فکری بەشەر لێیناگات…\nکە بەلایدا ڕابوردم گریام، کە وەستام لایەوە گریام\nنە کەس هەیە ببیستێ و نە کەس هەیە هاوارێک بکا\nسەرم بە هەزار شاری کاولبوودا کرد…\nئەمە شیعری شاعیری گۆیای نەبوونیە، مرۆڤی هیجران، شاعیری گەورەمان مەهمەت عاکیف…\nوەک لە مرۆڤەکاندا هەندێک لایەنی خراپ و نەرێنی هەیە، لە هەمان کاتدا هەستی ڕکابەرێتی کردنیشی تێدایە، ئەهلی دونیا ئەم هەستی ڕکابەرێتیە لە بۆ شتی دونیایی بەکاردەهێنن.\nبۆ نمونە دەڵێت با من دەوڵەمەند بم، هەموو ئیمکانیەتەکان لە دەستی خۆمدا کۆبکەمەوە، بە گوێرەی سیستەمی چینایەتی کاست، هەموو خەڵک سەیری چاوی من بکەن، بۆ هەموو شتێک چاوەڕێی من بکەن، گەر من لەناو ببەن یاخود وایان فەرز کرد کە دەتوانن لەناوم ببەن، دەبێت بیر لەوەش بکەنەوە کە خۆشیان بە هۆی فەوتانی منەوە لەناودەچن.\nبەم شێوەیە سەیری بابەتەکە دەکات، لە ناو ڕکابەرێتی لەسەر شتە دونیایەکان هەستی ڕکابەرێتی هەڵدەسەنگێنێت و هەوڵ دەدات باز هەڵداتە سەروی خۆی، ئەو مرۆڤانەی لە سیستەمی کاستدا گەشتوونەتە خاڵی سەرەوە، هەمیشە بەم شێوەیە سەیری مرۆڤەکانی خوار خۆیان کردووە، حەزیان بەوە کردووە هەموو کەسێک سەیری ناوچاویان بکات، حەزیان بەوە کردووە کاتێک لە شەقامێکەوە دەڕۆن چەپڵەڕێزانیان بکەن و ئەویش لەناو تۆفانی ئەو چەپڵەڕێزانەدا بڕوات بۆ ئەو شوێنەی دەیەوێت.\nتەنانەت کاتێک بەرەو لای خودا دەگەڕێتەوە، حاشا و کلا، وا دەزانێت سێبەری خودایە لەسەر زەوی، چاوەڕێی ئەوە دەکات بە هەر شوێنێکدا ڕۆشت پشتی بۆ بچەمێننەوە، چاەڕیی ئەوە دەکات ڕکوعی بۆ ببردرێت، سەجدەی بۆ ببردرێت، پێموایە کاتێک بە گشتی لەو شتانەی ئارەزوی دەکەین ورد دەبینەوە، تەنانەت گەر سوجدەشیان بۆ ببردرێت، تەنانەت پاساوێکی ماقوڵ بۆ ئەوەش دەدۆزنەوە و دەڵێن:\nئەم سوجدەیە بە تەواوی بە واتای ڕێزگرتن دێت، مەگەرنا ئەمە بە مەبەستی بەندایەتیکردن نیە، بەندایەتی تەنیا بۆ الله ئەنجام دەدرێت!\nواتە پاساوێکی دیالەکتیکی بۆ ئەوەش دەڕەخسێنن و بەو شێوەیە باسی لێوە دەکەن.\nچەپڵە، حەز بەوە دەکات کە تەنیا چەپڵە بۆ خۆی لێبدرێت، ئەم ئەو شتەیە ئەهلی دونیا ڕکابەرێتی لەسەر دەکەن، کەواتە لە ڕۆحی مرۆڤەکاندا ئەمە بوونی هەیە…\nوەک چۆن سەردارمان دەفەرموێت: هەموو بەنی ئادەم هەڵە دەکەن.\nئادەم هەڵەی کرد، کوڕەکانیشی هەڵەیان ئەنجامدا، لێرەدا ئیشارەت بۆ پێکهاتەی توخمی مرۆڤ دەکات، ئادەم توشی لەبیرچوونەوە بوو، کوڕەکانیشی توشی لەبیرچوونەوە بوون، بەڵام شتانێک هەیە کە پێویستە لەبیری نەکەیت، پەنا بە خودا، لە سەرو هەموویانەوە پێویستە خودا لەبیر نەکەیت، پێویستە دین لەبیر نەکەیت، جیهانی ئاخیرەت لەبیر نەکەیت، لە دوای ئەویش چەندین شتی تر هەیە کە نابێت لەبیری بکەیت، وەک بەندایەتی کردنت لە بۆ الله، وەک پێش کەمێکیش ئاماژەمان پێدا لەبیرکردنی پەیوەندیت بە مرۆڤەکانەوە، لەبیرکردنی لێبوردەیی و شەفەقەت، ئەوە لە بیربکەیت کە هێندەی خۆت بیر لە کەسانی تریش بکەیتەوە، ئەمانە هەمووی جۆرەکانی لەبیرکردنن و تەواوی ئەم لەبیرکردنانەش بەڵان.\nهەریەکەیان بەڵایەکە کە ژیانی ئەولا و ئاخیرەتی ڕەش دەکەن.\nئەمە لە سروشتی مرۆڤدا هەیە، ئەهلی دونیا ئەمە بۆ بەرژەوەندیە دونیایەکان بەکار دەهێنێت، بۆ چەپڵە بەکاریدەهێنێت، دەڵێت با تەنیا چەپڵە لە بۆ من لێبدەن، بۆ ستایشی خۆی بەکاریدەهێنێت، بۆ پێگە و پایە بەکاری دەهێنێت، بۆ مەنسەبی دونیایی بەکاری دەهێنێت، بۆ دەسەڵات بەکاری دەهێنێت، دەڵێت با دەسەڵاتەکان لەلای من بن، با هەموو هێزەکان لەلای من بن، دەڵێت با حەقیش لە ژێر فەرمانی هێزدا بێت.\nحەزرەتی باسی ئەمانەشی کردووە، دەفەرموێت هێز لە حەقدایە، حەق لە هێزدا نیە، دەفەرموێت بەڵگەی ئەمەش بریتیە لە ئەهلی حەق هەموو هێزێک لە حەقەوە دەبینن، دواتر ئەو هێزە دەخەنە ژێر ڕکێفی حەقەوە، لە بۆ پایەدارکردنی حەق و حەقیقەت بەکاری دەهێنن.\nلە دەرەوەی کەوانە ئەم قسەیە دەکەم: ئەمەش کار و پیشەی ئێوەیە…\nجەنابی حەق هەرچی ئیمکانێک بە ئێوە بەخشیوە لە ماددی و مەعنەوی، چالاکیە هزریەکانتان و هەموو هێزی لاشەییتان، خولیا و خەون و خەوەکانتان، دەبێت بە ئاڕاستەی ئەم غایە و ئامانجە خەیاڵیەدا بەکاربهێنن.\nکاری سەرەکی ئەوەیە حەق پایەدار بکەیت، دەستبگریت بە حەقە و هەڵیبستێنیت، وەک چۆن عاکیف لە شوێنێکی تردا دەڵێت:\nجەنابی حەق ناوی بێ کۆتای هەیە، سەرەتای هەموویان حەقە، لە نیوان ناوەکانی خودادا ناوی زاتی خۆی لە هەموویان گەورەترە بەڵام کاتێک دەڵێین جەنابی حەق هەر بە واتای الله دێت!\nیاخود بە واتای هەموو ناوەکانی خودا دێت!\nچونکە لەم ناوەدا ڕێژەیی بوون بەدیناکرێت و دەشێت لە هەندێک ناودا ڕێژەیی بوون ببینیت، بۆ نمونە لە ڕەحمانیەتی خودادا دەشێت ڕێژەیی بوون ببینیت، یاخود ڕێژەیی بوونی ڕەحیمیەت ببینیت، بەڵام لە بابەتی ناوی حەقدا، زاتی حەق هەر بە ڕاستی حەقی ڕاستەقینەیە، کاتێک دەڵێی ڕاستی شتەکان جێگیرە، وەک حەزرەتی پیریش ئاماژەی پێداوە، ئەمە سێبەری سێبەری سێبەری حەقانیەتی بوونی ئەوە لە شتەکاندا دەرکەوتووە.\nهەربۆیە کاتێک دەڵێین حەق، بە شێوەیەکی ڕەها یادی ئەومان کردۆتەوە و لە بۆ کەماڵی ئەومان بەکارهێناوە.\nلێرەدا هەوڵی ئەوەمدا کە ڕاڤەیەکی ماقوڵ بۆ قسەکەی عاکیف بدۆزمەوە:\nخالق ناوی بێ کۆتای هەیە لەسەرو هەموویانەوە حەق\nوای چەند گەورەیە بەندەکانی دەست بگرن بە حەقەوە و هەڵیبگرن\nوەک دەڵێن هاوەڵان هەرکاتێک ماڵئاواییان لەیەک دەکرد یەکسەر سورەتی “والعصر” یان دەخوێند، بۆچی؟\nچونکە نهێنیەکانی سەرکەوتن لەو سورەتەدا شاردراوە،\nلە پێشدا ئیمانی ڕاستەقینە دێت ئینجا نوێژ\nدواتر حەق ئینجا ئارامگری، ئەمانەن ئەی ڕۆڵەی مرۆڤەکان\nهەرکاتێک ئەم چوارە لە تۆدا یەکیان گرت، ئیدی پشتتت لە زەوی نادات قەت\nئیمان، کرداری چاک، حەق، ئارامگری لەو شتەی بە حەقی دەزانیت!\nئارامگری و خۆڕاگری لە بەرامبەر بەڵا و موسیبەت، لە بەرامبەر هێرشەکانی ئەهلی دونیا و بەڵا و موسیبەتەکانیان خۆڕاگری…\nئارامگری و خۆڕاگری لە عیبادەت و گوێڕایەڵی خودا، دەتوانن نمونەکان زیاتر بکەن، خۆڕاگری لە بابەتی ئەوەی زۆر بە پەرۆش بیت بۆ ژیانی ئەو دونیا و ڕێزگرتن لە خواستی بێ خەوشی خودا، خۆڕاگری لە بەرامبەر هەر شتێکدا کە لە ژیانی دونیادا بەسەرتدا دێت. خۆڕاگری خۆڕاگری…\nزۆر گرنگە ئەم بابەتە، ئەمە شتێکە زۆر دەستکەوتت دەست دەخات، حەق و خۆڕاگری.\nدەستگرتن بە حەق و بەرزکردنەوەی گرنگترین شتە لە بۆ مرۆڤ، مرۆڤ پێویستە بوونی خۆی بەوەوە ببەستێتەوە، بیبەستێتەوە بەوەی حەقی وێرانکار و کاولکروی سەر ڕووی زەوی هەڵبگرێتەوە و بەرزیبکاتەوە.\nبە ناوی حەقەوە، دەبێت هەڵیبگرێت و بەرزی بکاتەوە.\nئەمە گەورەترین بابەتی مرۆڤە، گەر مرۆڤ خۆی بەم بابەتە دابێت و بە تەواوی خۆی بۆ تەرخان کردبێت، پیرۆزترینی خۆتەرخانکردنەکان بریتیە لەمە. گەر بە بێ هیچ چاوەڕوانیەک خۆی بۆ ئەم بابەتە تەرخان کردبێت، بە پشتیوانی و کۆمەکی خودا لە چاوەڕوانیە دونیایەکان ڕزگاری دەبێت.\nبە ئیزنی خودا، ئیدی نە چاوەڕیی چەپڵە دەبێت نە چاوەڕێی ستایش دەبێت، نە چاوەڕێی ئەوە دەکات حەق بخاتە ژێر ڕکێفی هێز و دەسەڵات، نە چاوەڕێی ئەوە دەکات کە بە شوێنێکدا تێپەڕی خەڵک بۆی بچەمێنەوە و ڕکوعی بۆ ببەن، نە چاوەڕێی ئەوە دەکات خەڵک بە درۆوە ستایشی بکەن…\nبە داخەوە زۆر کەس لەم بابەتانەدا بە تەواوی بەرژەوەندی دونیایی دەکرێتە ئامانج، هەندێک جار لەم بە ئامانجگرتنەدا هێندە قوڵ دەبنەوە، ژیانی ئەولا بە یەکجاری فەرامۆش دەکرێت، تەنیا لەسەر زمان و دەمیان دەمێنێتەوە.\nپێموایە لە قوڕگیشیان ناچێتە خوارەوە، هەربۆیە نورەدین تۆپچو ، بەم جۆرە مرۆڤانەی دەوت ” ئاغاکانی قوڕگ”.\nبەو کەسانەی دەوت کە قورئان و سرودی ئاینی دەخوێننەوە، جارێکیان لە شوێنی خۆیدا قیتمیریش گوێی لەم جۆرە کەسانە گرتبوو کە لە سرودەکەیاندا دەیانوت:\nلە هەر شوێنێکت یادت بکەم\nجۆگەی فرمێسک هەڵدەقوڵێت\nکاتێک ئەم سروودانەیان دەوت کابرا زۆر دوور بوو لەوەی بە دەم دەیوت، بەڵام بە دەمی ئەمەی دەوت.\nگەر ئەمەت لە شوێنێکدا بەدیکرد، ئەو مەجلیسە بەجێبهێڵە، چونکە لەو شوێنەدا کاتێک دەڵێن حەق یاخود الله، ڕیاکاریەکی زۆر ترسناک ئەنجام دەدەن.\nئەهلی دونیا لەبەر ئەوەی لەم بابەتەدا ئامانجیان بەرژەوەندی دونیاییە و زۆر قوڵیش دەبنەوە لەمەدا، ژیانی ئەو دونیا بە تەواوی لەبیردەکەن، پەنا بە خودا، ئیدی ناوی الله تەنیا لەسەر زار و زمانیان دەمێنێتەوە.\nلە کاتێکدا ئیمان ئەوەیە لەلایەن دڵەوە پشتڕاست بکرێتەوە. قوڵبوونەوە لە ئیماندا ئەرک و چالاکیەکی تایبەت بە دڵە.\nئەم ئیمانە بۆ ئەوەی بە شێوەیەکی لێبێت کە سوودی هەبێت، وابەستەی ئەوەیە کاری جددیت پێ بکات، چونکە لە هەرشوێنێکدا باسی ئیمان کرابێت یەکسەر بە دوایدا باسی کرداری چاکەش کراوە.\nیاخود لە ڕێگەی کرداری چاکەوە باس لە بەهێزکردنی کراوە. ئیمان و ئیمان بە خودا، دواتر باس لە مەعریفەت کراوە، دواتر باس لە موحیبەت کراوە، باس لە چێژی ڕۆحانی کراوە. باسی عەشق و تامەزرۆیی گەشتن بە دیداری خودا کراوە.\nگەر ئیمان بەم شتانە بەهێز بکرێت، ئەو ئیمانە ئیمانی ڕاستیە و مەگەرنا ئەوە چەند وشەگەلێکی درۆیە کە لەگەڵ بزواندنی زمان و لێوت دەڕژێنە خوارەوە.\nئیسلامیە سیاسیەکان دەتوانن ئەمە بڵێن بە زمان و دەمیان، دەشێت بڵێن کەوا ئەوان کار بۆ هێنانی ئیسلام دەکەن.\nتەنانەت دەتوانن خانەی باوباپیرانیان لەم بابەتەدا بەکاربهێنن، ئەمەش ناو دەنێن خانەی عوسمانیەکان، لە ڕاستیدا ئەو خانانە لە کاتی خۆیدا بۆ فەراهەمکردنی چەند حەقیقەتێکی دیارکراو دامەزرێندرابوون، بۆ هەواڵدان لە دژی کەسانی تر نەبوو، بۆ ئەوە نەبوو کار بۆ دەزگای هەواڵگری بکەن، بۆ ئەوە نەبوو لە پشتەوە لەو کەسانە بدەن کە وەک خۆیان بیر ناکەنەوە، ئێستا ئەوەی ئەم ناوەندانە دەیکەن ئەم جۆرە کارانەیە…\nهەر لەبەر ئەوەشە ئەم جۆرە دامەزراوانە دادەمەزرێنن، چەند دەزگایەکە بۆ ڕووخاندنی چەند دامودەزگایەکی دیاریکراو.\nهەروەها ڕکابەرێتی کردن لە بابەتی ژیانی ئەولادا، ئەمەش لەوەی پێشووتر ترسناکترە. پەنا بە خودا.\nئەمەش لە نێوان ئەو مرۆڤانەدا دەبێت کە باوەڕیان بە دین و دیانەت هەیە.\nلە نێوان ئەهلی تەریقەتدا دەبێت کە هەموو ژیانیان لە نێوان تەکیە و خانەقاکاندا بەسەر بردووە، مەشرەب و تەریقەت و چێژە جیاوازەکانی ئەم بابەتە، پەنا بە خودا، بە چەشنی کەسانی ئەهلی دونیا دەشێت زۆر کاری خراپیان پێ ئەنجام بدات.\nئەویش باسی الله دەکات و مرۆڤەکان بۆ لای جەنابی حەق بانگ دەکات. هەمیشە بە مرۆڤەکان دەڵێت کەوا لە بەرامبەر خودادا هەردەم دەستیان لەسەر سنگی بەندایەتی بێت.\nدەڵێت ئەمەش بەس نیە و پێویستە لەبەردەم خودادا ببن بە دوو کەرتەوە، ئەوەش بە کافی نازانێت و دەڵێت پێویستە دەموچاوتان لە زەوی بخشێنن لە بەردەم خودادا و بڵێن اللَّهُمَّ لَكَ سَجَدْتُ، وَبِكَ آمَنْتُ، وَلَكَ أَسْلَمْتُ، سَجَدَ وَجْهِىَ لِلَّذِى خَلَقَهُ فَصَوَّرَهُ، فَشَقَّ سَمْعَهُ وَبَصَرَهُ، تَبَارَكَ اللَّهُ أَحْسَنُ الْخَالِقِينَ، خَشَعَ سَمْعِي وَبَصَرِي وَدَمِي وَلَحْمِي وَعَظْمِي وَعَصَبِي وَمَا اسْتَقَلَّتْ بِهِ قَدَمِي لِلَّهِ رَبِّ الْعَالِمِينَ\nکاتێک ئەمەش دەڵێیت لە ڕێگەی ئەوەی یادی شایستەبوونت بە “احسن تقویم” دەکەیتەوە، لە بەردەم خودادا دان بە نیعمەتەکانی دەنێی کە پێی بەخشیویت، هەموو شتێک هەر لە تۆوەیە، تۆی کەوا ئێمەت لە شکڵی مرۆڤدا ئەفراندووە، ئەمە لە سوجدەدا دەڵێی لەو شوێنەی کە نزیکترین شوێنە لە خودا. أَقْرَبُ مَا يَكُونُ الْعَبْدُ مِنْ رَبِّهِ فَهُوَ سَاجِدٌ\nنزیکترین شوێنی مرۆڤ لە خوداوە ئەو کاتەیە کە لە سوجدەدایە، کەواتە پێویستە لەو شوێنە زۆر نزیکەدا، هەوڵی ئەوە بدەین بە پاڕانەوە و لاڵانەوە و داواکاری لە خودا هەڵیبسەنگێنین.\nشتی وەها بڵێن لەو کاتەدا هەتا هەنگاوێک زیاتر لە خودا نزیک ببنەوە، ئەمەش لە حەدیسی شەریفدا ئاماژەی پێکراوە.\nمادام هەموو کەس ئەمە دەڵێت، بە ڵام بە هۆی کەمێک جیاوازی لە نێوان مەشرەب و مەزاج و شێوازدا، حەز دەکات خۆی ئەم قسانە بکات و خەڵک هەمووی گوێ لەو بگرن، دەڵێ گەر مرۆڤەکان دەچنە بەهەشتەوە ئەوا با لە دوای منەوە بچنە بەهەشتەوە.\nگەر بڕیارە خودا و پێغەمبەرەکەی بناسن، ئەوا با لە ڕێگەی منەوە بیناسن، با هەمیشە چاویان لەسەر من بێت. با من ئەو حەقیقەتانە بهێنمە ئاراوە. لەوە دەچێت ئەم جۆرە تێبینیانە وەک شتێک ببینرێت کەوا کێشەی تێدا نەبیت، بەڵام ئەگەری هەیە ئەم جۆرە کەسانەش بکەونە ناو ئەو نشێویانەی ئەهلی دونیای تێی دەکەون.\nلە ڕاستیشدا کاتێک باسی موسوڵمانان دەکرێت وەک ئەوە پێناسە دەکرێن کە پێکهاتەی تەواوکەری یەک تەلار بن، وەک ئەندامەکانی یەک لاشەن، وەک چاو و دەست و گوێ و قاچی هەمان لاشەن، ئەمانە هەموو ئەو ئەندامانەن کە لاشەیەک دروست دەکەن.\nکاتێک هەموویان پێکەوە بوون ئەو کاتە دەتوانین بڵێین تەواوە.\nبەڵێ، لەم بابەتەدا دەبێت بە ڕۆحێکی ئیساری وەهاوە هەنگاو هەڵبگرێت، گەرچی لەوەش دەچێت هەندێک جار بە ناخی مرۆڤدا نەیەت، بۆ نمونە ئێوە ڕێگەی خۆتان بە ڕاستترین ڕێگا دەزانن، ئەمەش حەزرەتی ئیشارەتی بۆ کردووە، دەڵێت گەر هەموو لایەک لەسەر شتێکی “باش” ڕێکەوتن، لەسەر “باشتر” مەیکەن بە مشتومڕ!\nواتە گەر لە جوانی بابەتێکدا توانیتان بکەونە ڕێکەوتن، ئەوا لە بابەتی “جوانتر”دا مەکەونە ناکۆکی کردن، کەواتە گەر مرۆڤەکان بتوانن لە “باش” دا یەکبگرن، ئەمە باشترە لە “باشتر”!\nهەربۆیە هەندێک جار “باش” لە “باشتر” باشترە!\nحەزرەت زۆر لەسەر ئەم بابەتەش پێداگری کردووە.\nهەربۆیە ڕێکەوتن و هەماهەنگی زۆر گرنگە، لە هەمان کاتدا دەتوانین بڵێین تاکە ڕێگای بەدەستهێنانی سەرکەوتنی خوداییە.\nگەر جەنابی حەق دەستی یارمەتی بۆ ئێوە درێژ بکات، گەر لەو شوێنەی لێیکەوتوون هەڵتان بستێنێتەوە، گەر زۆر بە خێرایی بتانگەیەنێتە ئەو ئامانجەی کە دەتانەوێت بۆی بڕۆن، پێموایە پێویست دەکات ئەمە ببەستنەوە بە هۆکاری هەماهەنگی و ڕێکەوتنەوە، پێویستە بیبەستنەوە بە فاکتەری ڕێکەوتن و هەماهەنگی لەگەڵ یەکتردا.\nواتە لە هەلومەرجی ئاساییدا، گەر وتبێتی ” من سەرکەوتنی خۆم بەم هۆکارەوە گرێداوە” ئیدی هیچ کەسێک توانای گۆڕینی ئەم بارەی نیە.\nمادام بابەتەکە بەم شێوەیەیە، ئیتر پێداگری لەوەی مرۆڤەکان تەنیا گوێ لە تۆ بگرن، یاخود گەر بچنە بەهەشتەوە تەنیا لە ڕێگەی منەوە بچن، گەر لە ئاگری دۆزەخ دوور بکەونەوە تەنیا لە ڕێگەی منەوە دوور بکەونەوە،وتنی ئەم شتانە، پەلاماری شەیتانە لەلای ڕاستەوە.\nچونکە شەیتان کاتێک لەلای ڕاستەوە شاڵاوت بۆ دەهێنێت، خۆی لەسەر وێنای حەق پشان دەدات.\nکاتێک لەلای چەپەوە هێرش دەهێنێت، هانی کاری خراپە دەدات لە مرۆڤەکاندا.\nهەستی ناماقوڵی و خواردن و خواردنەوە و بەلاداکەوتن و هەستە شەهوانیەکانت تێدا دەخرۆشێنێت هەتا تێیاندا بگەوزێیت.\nکاتێک لە پێشەوە بۆت دێت، وات لێدەکات چاوت ببڕیتە پێشی پێشەوە، وەک چۆن هەندێک لە ئەهلی دونیا لەمڕۆماندا، تەنانەت دەڵێن باوەڕیشیان بە خودا هەیە، کاتێک باسی ژیانی ئەو دونیا و پێغەمبەر و ڕەزامەندی خودا و بینینی خودای بۆ دەکەیت، لە وەڵامدا دەڵێت:\nکورە ئێوە دڵتان بە شتانێکی زۆر دوورەوە وابەستە کردووە، گرنگ ژیانە لەم دونیایەدا! کاتێک شەیتان لە پێشەوە بۆت دێت، بەم شێوەیەت لێبەسەر دەهێنێت، وات لێدەکات هەمیشە چاوت لەسەر پێشەوەی خۆت بێت و بەم شێوەیە وەک کەسێکی کوێرت لێدەکات.\nئیتر توانای هەڵسەنگاندنت نامێنێت، بە دەربڕینێکی تر ئەمە بڵێین: بە چاوت سەیری بابەتەکان دەکەیت بەڵام ناتوانیت بەسیرەتت هەبێت بۆ تێگەشتن لێیان.\nکاتێک لە دواشەوە دێت لە ڕابردوو داتدەبڕێت، لە ڕابردووی خۆتان کە دەگاتەوە سەر پێغەمبەران، کە دەگاتەوە حەزرەتی ئادەم، نوح و سەرداری ڕۆحی هەموو مرۆڤایەتی و حەزرەتی موسا و عیسایە، ڕابردووی ئێوە بەمانەوە بەستراوە، ڕێگەی ئێوە ڕێگەی پێغەمبەرانە، ئەوانەی لە دوای ئەوانیش دەڕۆن وەک هاوەڵان و حەواریەکان، کە لەسەر هەمان ڕێگەی ئەوانە.\nهەربۆیە دەتانپچڕێنێت، وەک چۆن تۆفیق فکرەت بە یەحیا کەمالی دەوت: تۆ ڕابردوویت و داهاتوو نیت.\nئەویش لە وەڵامدا پێی دەڵێت :\nنە مەینۆشم نە دەروێش\nداهاتوویەکم کە ڕەگی لە ڕابردوودایە\nکاتێک پێی لە ڕابردووش دابڕیت، ئیدی لە کاتی هەنگاو هەڵگرتندا بەرەو داهاتوو، پێهەڵنوتین دەست پێدەکات.\nپێویستە مرۆڤ لە ڕابردووی خۆی دانەبڕێت، واتە لە ڕابردووی ئێمە، ئەو ڕابردووەی دەگاتەوە سەر پێغەمبەرە گەورەکان، کە شەیتان لێیدایت لە دواوە بەم شێوەیە لێت دەدات.\nکە لە سەرەوە لێیدا بە شێوەیەکی تر لێت دەدات.\nلە ژێریشەوە بە گەمە و یاریەک کە نایزانن لێتان دەدات.\nهەربۆیە پێغەمبەری خودا لە نزاکانیدا دەیفەرموو:\nاَللَّهُمَّ اسْتُرْ عَوْرَاتِنَا وَآمِنْ رَوْعَاتِنَا؛ اَللَّهُمَّ احْفَظْنَا مِنْ بَيْنِ أَيْدِينَا وَمِنْ خَلْفِنَا، وَعَنْ أَيْمَانِنَا، وَعَنْ شَمَائِلِنَا، وَمِنْ فَوْقِنَا، وَنَعُوذُ بِكَ بِعَظَمَتِكَ أَنْ نُغْتَالَ مِنْ تَحْتِنَا\nلە ڕاست و چەپ، لە پێش و لە دواوە، لە سەر و خوارەوە، لە هەرشتێک کە نایزانین بمانپارێزەوە لەوەی لێمان بدرێت.\nبانگهێشتی ئێمەشی دەکرد کە ئەمانە وەک شورایەک و سەرایەک بە چواردەوری خۆماندا دروست بکەین.\nبەڵێ دەگەڕێمەوە دواوە، لەلای ڕاستەوە دێت و خۆی لەسەر حەق پشان دەدات و بە حساب شتی باشتان پشان دەدات، پێت دەڵێت کەوا مرۆڤەکان بەرەو بەهەشت دەبەیت، هەر بۆیە جیاوازی نێوان مەشرەب و مەزاج و چێژەکان، دەڵێت دەبێت باڵادەست بوونی تەریقەتەکەی خۆت پشان بدەیت، بڵێی کەوا تەریقەتی تۆ زۆر خێراتر دەتگەیەنێت بە خودا، پەنا بە خودا، ئەمە دەشێت ببێتە هۆی ئەوەی ڕکابەری زۆر جیاواز دروست بکات.\nلەوەدەچێت هەستی ڕکابەرێتی ببزوێنێت، ئیدی لە جیاتی دەستگرتن بە حەق و بەرپاکردنی حەق و حەقیقەت، لە کاتێکدا ئەمە ئەرکی سەرەکی تۆیە، بەڵام لەو حاڵەتەدا دەست دەکەیت بە ڕووخاندنی کاری کەسانی تر، دەڵێی با ئەوان هەموویان لەناوبچن.\nلە دەرەوەی کەوانە قسەیەک دەکەم، ئێوە و هاوڕێیانتان کە لە ڕێگەی خودادا خزمەت دەکەن، کە هەوڵ دەدەن ڕۆحی ڕەوانی محمدی لە هەر چواردەوری دونیا شاباڵ بگرێت، ئەم شاباڵگرتنەوەی ڕۆحی ڕەوانی محمدیەش بریتیە لە شاباڵگرتنی تەواوی ئەو کەسانەی لەسەر ڕێگاکەی ئەو بوون.\nلە شوێنێکدا بە چاوی غەیبەوە دەفەرموێت : ناوی من دەگات بە هەر شوێنێکی دونیا کە خۆری لێهەڵدێت و لێی ئاوا دەبێت.\nکاتێک ناوی ئەو دەگات بەو شوێنانە، ناوی جەلیلی پێغەمبەرانی تریش دەگات بەو شوێنانە.\nناوی پیرۆزی فریشتەکانیش دەگات بەو شوێنانە، جوبرەئیل و ئیسرافیل و میکائیل و عەزرائیل و هەڵگرانی عەرش و مقربین و مونکیر و نەکیر، کراما کاتبین، معقبات و صافات، مورسەلات، نازعات، بە سایەی ناوی ئەوەوە دەیبیستن، لە شوێنێکدا کە ناوی جەلیلی ئەو بشەکێتەوە، ئەم ناوانەش لە پاڵیدا دەبینرێن و بەرچاویان دەکەوێت.\nئێوەش بۆ ئەنجامدانی ئەم کارە چوونە چواردەوری دونیا، لەم پێناوەشدا بەرگەی زۆر شتتان گرت.\nکاتێک ڕۆشتن هەموو سەرمایەتان لە ناو یەک جانتادا بوو. وابزانم جلە یەدەکەکانتان تێدا هەڵگرتبوو، یاخود بیجامەکانتانی تێدا بوو.\nکاتێک ڕۆشتن بیرتان لەوە نەکردەوە کە بە چ شێوەیەک پارە پەیا بکەن، لە کوێ خوێندنگە بکەنەوە، ئایا مرۆڤەکان یارمەتیتان دەدەن یاخود نا، ئەو شوێنانەی بۆی دەڕۆین مرۆڤی کەلتوری جیاواز لە ئێمەن، ئایا لە دژی ئێمە گومانیان دەبێت یان نا؟\nبێ ئەوەی هیچ شتێک لەمانە بخەنە ناو لێکدانەوەی خۆتان تەنیا لەبەر ڕەزامەندی خودا ڕۆشتن، وتتان قەیچێکە، لەبەرچی؟\nئێ لەبەر ئەوە بووو کە ئەمە ڕێگای هاوەڵانە، ڕێگای حەواریەکانە، وەک چۆن لە ناسریەوە دەڕۆشتن بۆ ئەنتاکیا، لە سورەتی یاسیندا باس لە نێردراوەکانی حەزرەتی عیسا دەکات بۆ ئەو شوێنە، حەبیبی نەجار کە لەم ڕووداوەدا دەبێتە قوربانی، لە سورەتی یاسیندا ئاماژەی پێکراوە.\nتەفسیرێک هەیە بە ناوی تەفسیری هەممام کە هێندەی پەنجەیەکی دەستە ئەستوریەکەی، تەواوی ئەو کتێبە تەرخانکراوە بۆ تەفسیری سورەتی یاسین.\nهاوڕێکانی ئێوەش بەم تێبینیانەوە بە نیەتی ئەوەی بەرگەی هەموو شتێک بگرن، بەرەو هەر چواردەوری دونیا کەوتنە ڕێ و ئەو ئاڵایەیان شەکاندەوە، هیچیشیان بەرامبەر کەسی تر نەوت، تەنانەت قیتمیر کە هاوڕێیەکی گوناحکاری ئێوەیە، پێی وتن کەوا مادام ئێوە لە ١٥٠ وڵات خوێندنگەتان کردۆتەوە، گەرچی ١٥٠ وڵاتی تر لە دونیادا نیە، با ئەوانیش بچن لە ١٥٠ وڵاتی تر بیکەنەوە، یاخود گەر ئێوە هەزار و سێسەد خوێندنگەتان کردبێتەوە، با ئەوانیش هێندەی تر بکەنەوە بە هەموویانەوە ببێت بە ٢ هەزار و ٦٠٠ خوێندنگە.\nلە زۆر شوێنی جیاوازی دونیا.\nئێوەش بەو ڕێژەیە کەسانی ڕۆشنبیر پێبگەیەنن.\nئێوەش بەشدار دەبن لەوەی هێندەی تر مرۆڤەکان باوەش بۆ یەکتری بگرنەوە.\nدونیایەک دروست دەکەن کەسانی تر بە خولیای دروستبوونیەوە دەژین، دونیایەکی یۆتۆپیایی دروست دەکەن کە مرۆڤایەتی ڕاستەقینەی تێدا بێت، بە پشتیوانی خودا دەتانتوانی ئەمە بهێننە ئاراوە.\nئێوە ئەم کارانەتان ئەنجامدا و بەرگەی زۆر شتیشتان گرت.\nبەم هۆیەوە توشی بەڵا و موسیبەتی زۆر جیاواز بوون.\nلە وڵاتی خۆتاندا مافی ژیانتان لێسەندراوەتەوە. دەڵێن بۆ لە وڵاتانی دەرەوە خوێندنگەتان کردۆتەوە. دەڵێن لەبەرچی دڵوابەستەی ئەم خزمەتە بوون؟!\nکێ ئێوەی لەم بابەتەدا فریوداوە؟ لە ڕاستیشدا هیچ کەسێکی فریوی کەسەکانی تری نەداوە.\nڕێگای پێغەمبەرانە و ڕێگایەکی ڕەوان و شاڕێگایەکی ئاشکرایە.\nئێوەش خۆتان لەسەر ئەم ئۆتۆبانە بینیەوە، ئەم ئۆتۆبانە ئێوەی لەگەڵ خۆی برد، لە ڕێگەی ڕاست لاتان نەداوە بۆ دۆڵ و نشێوی بە پشتیوانی خودا.\nتەنانەت لە وەڵامی ئەو هەموو زوڵمەدا، یەکێکمان نەبینی دەنگێک بەرز بکاتەوە لە دژیان. من بە گوێی خۆم گوێم لێنەبووە. تەنیا زاتێک نەبێت کە من بە زاتێکی گەورە ناوی دەبەم، تەلەفۆنێکی بۆ کردین یان کەسێکی ناردە لامان و پشتگیری خۆی ڕاگەیاند.\nئەویش بە دەمی خۆی گێڕایەوە کە کاتێک کەمێک باسی زوڵم و زۆری کاربەدەستانی کردووە، هەندێک لە موریدەکانی چواردەوری بڵاوەیان لێکردووە.\nگەر ئەمە ڕاست بێت، خودا ئەو زاتە پایەدار بکات.\nلایەنی کەم بە تاقی تەنیا خۆی کردە خاوەنی ئەم هەڵویستە.\nلێرەدا شەرم دەکەم بیڵێم، چەند کەسێکی شارەزای دین هەیە کە پێش ٥٠ ساڵ خوێندکاری هەژارێکی وەک من بوون و چاوەڕێم دەکرد کەوا دەنگێکیان لێبەرز ببێتەوە.\nلەناو زانکۆکاندا مامۆستا و پڕۆفیسۆری زۆر هەیە کە چاوەڕێی هەڵوێستم لێدەکردن، کورە تەنیا نیو وشە بڵێن بە ناوی ئینسافەوە، ئایا نەیاندەتوانی شتێک بڵێن؟\nئایا نەیاندەتوانی بەشداری ئەم ناسۆریە ببن؟ ئەمانە وەک ئەوەی بەم کارە هەڵنەستان، ئەوانەشی وا گومان دەبەن لە ڕێگای خودادان، لە تەکیە و زاویە و خانەقاکانیشەوە هیچ دەنگێک بەرز نەبوویەوە.\nتەنانەت هیچ شتێک. وتیان وازیان لێبهێنن زۆر باشە وایان لێدەکەن، ڕووخاندنی ئەمانە سوودی هەیە، گەر ئەوان بڕوخێن مەیدانەکە بۆ ئێمە چۆڵ دەبێت. توشی ئەم جۆرە تێبینیانە بوون، لە بابەتێکی ئاوەهادا کە بە تەواوی پەیوەندی بە دینەوە هەیە، دۆڕان بە هەستی ڕکابەرێتی کردن و، شەیتان لەو بابەتەدا ئەوانی ناکاوت کرد، پاشقولی لێگرتن و بۆتەقەی ملیانی دا، دواتر تەختی زەوی کردن.\nپەنا بە خودا.\nسەرەڕای هەموو شتێک ، گەر خۆیان خوازیار بن و خواستی بێ خەوشی خوداش بەو ئاڕاستەیەدا بێت، هەستی ئینساف لەوانیشدا بەدەربخات، هەستی ڕکابەرێتی ناو ناخیان بسڕێتەوە، پاکی بکاتەوە، بیانکاتە شایستەی جێدەرکەوتەی “احسن تقویم” و وایان لێبێت کە هاوبەشی خەم و ناسۆریەکانی ئێوەش بن.\nقسەیەک کە زۆر جار دووبارە بۆتەوە، مَنْ لَمْ يَهْتَمَّ بِأَمْرِ الْمُسْلِمِينَ فَلَيْسَ مِنْهُم…\nئەوەی هاوبەشی دەرد و غەمی موسوڵمانان نەبێت، ئەوە لەوان نیە، ئەمە واتا ئاشكراکەیەتی، واتە موسوڵمان نیە. لەوە دەچێت ڕاڤەیەکی لەم شێوەیە گونجاوتر بێت:\nبە واتا ڕاستەقینە و جددیانەکەی موسوڵمان نیە. تەنیا موسوڵمانی ڕواڵەتیە، بە ڕواڵەت موسوڵمانە، موسوڵمانی تەقلیدیە، موسوڵمانێتی نەچۆتە ناخیەوە، بە دەربڕینێکی تر، ئیمانی وەرنەچەرخاوە بۆ تێگەشتن و تێڕامان.\nئیمانی بە مەعریفەت قوڵ نەکردۆتەوە، لە ڕێگەی خۆشەویستیشەوە تاجی لەسەری مەعریفەتی نەناوە، لە ڕێگەی عەشق و تامەزرۆیی گەشتن بە دیادری خوداوە تاجی لەسەری خۆشەویستیەکی نەناوە.\nپەنا بە خودا، الله بە لوتفی خۆی ئەم شتانە لەوانیشدا دروست بکات کە هێشتا دروست نەبووە.\nڕزگاریان بکات لەوەی وەک ئێستا شەیتانی بێ زمان و لاڵ بن، لە بەرامبەر ڕووخانی حەق و ڕاستیەکاندا هەرکەسێک بێدەنگی هەڵببژێرێت بە شەیتانی بێ زمان ناو دەبرێت…\nبەوانەی بێدەنگی هەڵدەبژێرن دەڵێن شەیتانی بێ زمان.\nزۆرێک لە مرۆڤەکان بێدەنگیان هەڵبژاردووە، ئەمەش شتێکە لە مرۆڤ ناوەشێتەوە، ئەوەی لەسەرشانی ئێمەیە ئەوەیە داوای هیدایەتیان بۆ بکەین، خودا زمانیان بکاتەوە، بەڵام بە ئاڕاستەی وتنی حەقدا… هەتا دان بە ڕاستیەکاندا بنێن و بڵێن: ئەمانیش برای ئێمەن، توشی زۆر شتی سەخت بوون و بەرگەیان گرت، ئەمڕۆش بەرگەی ناسۆریەکان دەگرن، بەرگەی ناسۆری زۆر جیاواز دەگرن.\nدایک لە ڕۆڵەی خۆی دادەبڕێت، ژنێک کە تازە منداڵی بووە فڕێ دەدرێتە زیندانەوە، ئەو مرۆڤانەی گیانیان لە دەستداوە حەد و حسابی بۆ نیە، ئەوانەی ئەشکەنجەیان بینیوە لە ژمارە نایەن، ئەشکەنجەی ژنان دەدرێت، ئەشکەنجەی منداڵەکانیان دەدرێت، وەک دەبینن ئەوانەی لە شەڕی خراپەکاران و زوڵمی زاڵمان و زۆری زۆرداران ڕادەکەن هەتا ڕزگاریان ببێت، ئەم جارەیان توشی زاڵمێکی وەک مەریچ دەبن، توشی زۆردار و ستەمکەرێکی وەها دەبن و ژمارەیەکی زۆر لە مرۆڤەکان کە لە ژمارە نایەن لەوێدا دەخنکێن.\nزۆریش لەوانەی خنکاون هێشتا لاشەکانیان نەدۆزراوەتەوە. زۆرێک لەوان ناوەکانیان لەگەڵ خۆیاندا دەنێژرێت، دەیاننێژن هەتا کەسانێکی خاوەن ئینساف نەتوانن لە غیابی خۆشیاندا نوێژێکی مردوویان لەسەر بکەن! ناتوانیت نوێژێکی مردووشی لەسەر بکەیت چونکە ناوی نیە!\nچی دەڵێی لە نوێژی مردوودا؟ دەڵێی نوێژی مردوو لەسەر ئەو کەسە نەناسرا و نەزانراوە دەکەم؟! ئەو مردووە نەناسراوانە، ئیتر نازانم شتی وەها دەبێت یاخود نا، ئەمە شتێکە من نایزانم.\nلە بەرامبەر ئەم هەموو شتەدا، گوێبیستی دەنگێکی بە ئینسافانە نەبووم، هەربۆیە سەرەڕای ئەوەی خۆیان لە سەنگەری دینیشدا دەبینن، لە حاڵێکدا کە ئەوانیش لەلای ڕاستی ئێوەوەن، لە مرۆڤگەلێکدا کە چاوەڕێی ڕێزیان لێدەکەن بەرامبەر خۆتان، هەستی ڕکابەرێتی ئەمانەی بەرەو خاڵێک پاڵ پێوە ناوە، ئەوەی لە ڕەفتار و کردار و گوفتاریانەوە هەڵدەوەرێت، گەر بە فەلسەفەی پیکاسۆ هەستی بە وێنەکێشانیان، ئەوا ” ئۆخەی کە واتان لێهات” دەبینرێت لە قسەکانیاندا!\nوێنەکە “ئۆخەی واتان لێهات” دەردەچێت، دەڵێن ئێوە موستەحەقن، ئێوە چ کارێکتان هەبوو بەم شتانەوە لە کاتێکدا دەتوانتوانی لە وڵاتی خۆتان بخۆن و بخۆنەوە و بەلادا بکەون، لە کاتێکدا دەتوانتوانی گوێ لە ئێمە بگرن و بە هەر شوێنێکدا بڕۆین چەپڵەڕێزانمان بکەن، لە کاتێکدا دەتانتوانی پشتگیری ئێمە بکەن، چ کارێکتان هەبوو وەها ڕۆشتان بۆ وڵاتانی تر!\nیاخود لە جیاتی ئەوەی لەو شوێنانە ناوی ئێمە وەک ئاڵا بشەکێننەوە، لە کاتێکدا دەتانتوانی باسی ئەوە بکەن کە ئێمە سەرکردەی هەموو دونیایین، ئێوە چیتان کرد؟! ڕۆشتنی ئێوە کارێکی فزوڵیانەیە، بەم جۆرە تێبینیانەوە کەسانێک ئەشکەنجە دەدرێن. کەسانێکی تریش خۆیان کردووە بە شەیتانی لاڵ، لە دوورەوە خەریکی سەیرکردنە، لەوەش دەچێت لە ژێرەوە پێکەنینی بێت!\nلەبەرامبەر ئەمەدا چی ڕوو دەدات؟ شەیتان سەرکەوتووتری ڕۆژەکانی خۆی بەسەر دەبات، زەنگۆڵەی گرتووە بە دەستیەوە و کەوتۆتە سەما، لە کوێش ئەم سەمایە دەکات؟! لە مزگەوتەکاندا سەما دەکات، لە بەردەم مینبەرەکەدا سەما دەکات، چونکە مینبەرەکان ئێستا بوونەتە دەنگ و هەناسەی سیاسیەکان، کورسیەکان بوونەتە دەنگ و هەناسەی سیاسیەکان…\nقەت ئاواتەخوازی ئەوە بووین ناوی جەلیلی ئیلاهی لە مزگەتەکاندا بێدەنگ بکەوێت؟! دەنگی ناساز و چەپەڵی سیاسەت لە مینبەر و میحرابی مزگەوتەوە بەرز ببێتەوە؟\nلە جیاتی ئەوەی باسی الله بکرێت، لە جیاتی ئەوەی باسی پێغەمبەر بکرێت، لە جیاتی ئەوەی باسی دەردی باوەڕداران بکرێت، باسی ئەوان دەکرێت و بە تەواوی خۆیان فڕێداوەتە بابەتە دونیایەکانەوە، پەنا بە خودا، دەردەکە گەورەیە ، وەک فزوڵی دەڵێت:\nدەرد زۆرە، بەڵام با هەمووی وەک ئەو نەڵێین چونکە قسەکانی بێ هیوایی تێدا زۆرە.\nدەرد زۆرە، دەرمان نیە، دوژمن بەهێز چارەنوسمان زەبون!\nڕاستە دەرد زۆرە، بەڵام پشتیوان بە خودا دەرمان لەلای خودایە، ئەویش زۆرە، تەنانەت گەر دوژمنیشمان بەهێز بێت چارەنوسمان ڕەش نیە، لەوە دەچێت دوژمن بەهێز بێت بەڵام چارەنوسمان زەبون نیە. نابێت هیوابڕاو بین بە پشتیوانی خودا، باز دەدەن و پشتتان ڕاست دەکەنەوە،ئەم بابەتەی تورکیا دەکەنە بابەتی هەموو دونیا، دەگەن بە زۆر مرۆڤی خاوەن ئینسافی قەدرزان لە چواردەوری دونیا، ئەمانیش داستانەکانی ئێوە دەنوسنەوە، بە پشتیوانی و کۆمەکی خودا، لە داهاتوودا دەبنە دەنگ و هەناسەی هەموو دونیا، بە پشتیوانی و کۆمەکی خودا\nسُبْحَانَكَ لاَ عِلْمَ لَنَا إِلاَّ مَا عَلَّمْتَنَا إِنَّكَ أَنْتَ الْعَلِيمُ الْحَكِيمُ * اَللَّهُمَّ أَيِّدْنَا بِرُوحٍ مِنْ عِنْدِكَ * اَللَّهُمَّ وَفِّقْنَا إِلَى مَا تُحِبُّ وَتَرْضَى * اَللَّهُمَّ انْصُرْنَا عَلَى أَعْدَائِنَا، اَللَّهُمَّ انْصُرْنَا عَلَى أَعْدَائِنَا * اَللَّهُمَّ عَلَيْكَ بِأَعْدَائِنَا كُلِّهِمْ أَجْمَعِينَ، وَلاَ تُبَلِّغْهُمْ آمَالَهُمْ، وَانْصُرْنَا عَلَيْهِمْ * وَصَلَّى اللهُ عَلَى سَيِّدِنَا مُحَمَّدٍ وَعَلَى آلِهِ وَصَحْبِهِ وَسَلَّمَ\nڕۆژنامەنوسێکی زیندانیکراو: لە کاتی وەفاتی باوکمدا مۆڵەتی بەشداریم لە مەراسیمی بە خاکسپاردنیدا پێنەدرا\nسلیڤری، ئاسمان، شۆڕەبی...\nئەمریکا لە دژی چین پشتیوانی ئەنەس کانتەر دەکات: بایەخ بە ئازادی ڕادەربڕین دەدەین\n٣٩ ژن دەستگیرکران کە مامۆستا و فێرکەری قورئان و ژنی ماڵەوە بوون\nئەو ڕۆژنامەنووسانەی لە غەریبیدا دەژین دەبنە دەنگی هاوپیشە بەندکراوەکانیان\nنووسینێکی پەندئامێز زانایەکی خەڵکی مەککە سەبارەت بەو موڵکانەی بزاڤی خزمەت کە دەستیان بەسەرگیراوە\nچەند تێڕوانینێک لە دوای سەردانەکەم: ڕووداوەکان لە ئاسۆی مامۆستا فەتحوڵا گولەنەوە\nتێبینیەکان لە سەردانەکانەوە: “هاوسەنگی” و “چوست و چالاکی” خزمەت\nخوێندکارە لەنکارنایەکان و مام سەلمان!\nنامەیەک لە مامۆستایەکی کۆچبەرەوە، کە تازە چووەتە ئەفریقا\nتورکیا؛ منداڵی تووشبوو بە دیاردەی داون (مەنغۆلی) و ئۆتیزم دەخرێنە زیندانەوە\n.Copyright 2021, All Rights Reserved ©\nڤیدیۆی بزاڤی خزمەت\nئەو دایکەی پۆلیس چاوەڕێبوون دوای لەدایکبوونی کۆرپەکەی دەستگیری بکەن ئازادکرا\nمامۆستایەک بەسەرهاتی ئەشکەنجەدانی لە زیندان دەگێڕێتەوە


“هیوا’ و “دارەکان” و یەک دوو پەیامی بایەخدار!.. فازیل شەوڕۆ – Dengekan\nbyFazil Sawro\tJune 23, 2021\tGeneral\nپۆلە ڕێشۆڵەیەک، کە لە پەلە هەورێکی ڕەش دەچن، بەدەم قاژەقاژەوە، بەو ئاسمانەوەدا دەسووڕێنەوە و بەرز و نزم دەبنەوە. بۆ تەماشاچیییەکی وەکو من و تۆ، دیمەنێکی گەلەگ جوان و سەرنجڕاکێشەرە، لێی تێرنابین، بەڵام بۆ باڵندەناسێک و زانایەکی شیکەرەوەی هەڵسوکەوتی بوونەوەرکان و سرووشتناسێک، ئەو فڕین و هەڵبەز و دابەزەی ئەو مەلانە، دەیان پرسیار لە مێشکدا دەورووژێنێ و بە جددی بەدوای وەڵامدانەوە و کردنەوەی لوغزەکانیاندا دەگەڕێن: چ هێزێک ئەو پەلە هەورە ڕێشۆڵەی کۆ کردووەتەوە؟ بۆ وا سەیر دەفڕن و دەخوڵێنەوە؟ چۆن دەیان هەزار ڕێشۆڵە بەیەکەوە دەفڕن و خۆشیان پێکدانادەن؟ بۆ ڕۆژانە، لە شەقامەکاندا ئێمەی مرۆڤ شان لە شانی یەکتری دەدەین و پێ لە پێی یەکتری دەنێین؟\nلەم چەند حەفتەی دوایدا، (٢) ڕووداو لە باشووردا، پانتاییەکەی فراوان و گەورە و کاریگەرییان لە سەر دڵ و دەروون و هەست و سۆزی خەڵکەکەیدا داگیرکرد و کاردانەوەی گەرموگوڕ و بەجۆش وخرۆشیان بەدوای خۆیاندا هێناو، ڕەنگدانەوە و پەرچەکردارەکانی خەڵکیش، دەکرێ بخرێنە نیو دوو کەوانە و ناویان لێبنێین (سەرکەوتن).\nڕووداوی یەکەم، بڕینەوەی” دارەکانی دەڤەری بادینان” بوو لە لایەن هێزە داگیرکەرەکانی تورک. دووەمیشیان، دەنگۆی، هەوڵی داخستنی “نەخۆشخانەی هیوا” بوو لە شاری سڵێمانی.\nئەم دوو رووداوە، وەک ئاگری پۆشی پاوانان، هەر یەکەیان لە کاتی خۆێدا، زوو لە تۆڕەکۆمەڵایەتییەکان، بوونە مایەی ناڕەزایی و ڕەخنە و گلەیی و یاخی بوون و توڕە بوون و پەنجە ڕاوەشاندن. ڕۆژ دوای ڕۆژ ئاگری سۆز و حەماسەت و ژینگەدۆستیی و مرۆڤدۆستیی خۆشتر دەکرد، تا وای لێهات خودی ئەردوگانی تۆڕانی، بە خۆی و سەفارەت و قونسڵگەرییەکانیەوە بێنە سەرخەت و دەمپانکردنەوە و پاساوی هیچ وپووچ و بێ مانا هەڵبەستن. حکومەتی هەرێمیش، دەستێکی لە پێش و دەستێکی لە پاش، ئێستاش لەگەڵ دابێ، کەس لێی حاڵی نەبوو، بە ڕۆژێک، ئەندامێکی باڵای دەسەڵات، دوو پەیامی دژ بەیەکی بڵاوکردەوە، کە هەردووکیان خاڵی بوون لە پەیام.\nدەرحەق، بە “نەخۆشخانەی هیوا”ش، خەڵکەکە دریغی نەکرد، ڕسواکردنێکی هێندە داخلەدڵانەی ئەو (دەنگۆییەیان) کرد، کە نیازیانە ئەو نەخۆشخانەیە بکەنە کەرتی تایبەت، کەس جورئەتی نەکرد بڵێ، “بەڵی، هی خۆمانە و دەیکەین بە کەرتی تایبەت!” بەرپرسانی شار و دکتۆرە بەڕێوەبەرەکانی ئەو نەخۆشخانەیە، هەر خوا خوایان بوو زوو خەڵکەکە هێور ببێتەوە و دۆسییەکە داخرێت. بە زاری خۆیان لە کەناڵەکان و میدیاکان پەیامی هێورکردنە و موژدەبەخشیان بڵاودەکردەوە.\nئەوانەی، کە ئاشنان بە هێز و توانا و قودرەتی جەماوەر و لە سیحر و شاڵاو و قودرەتی ئەو هێزە تێدەگەن و دەزانن کە چ گڕکان و تسۆنامی و بومەلەرزەیەکی لە ناخی خۆیدا حەشار داوە ، هەمیشە باوەڕیان وایە، کە قەت هیچ هێزێک نییە دەروەستی هێزی جەماوەری باوەڕدار و هیواخواز و ئەمەکدار ببێتەوە. جا سەرچاوی ئەو هێزە، هەر شتێک بێ، یان هەر چەکێک بێ. تۆرەکۆمەڵایەتییە کوردییەکان، بوونە ئەو سەرچاوە و چەکەکەی دەستی ئەو جەماوەرە…. تا ڕادەیەکی باشیش سەرکەوتینان وەدەست هێنا.\nبەڵام لێرە، پرسیاری زۆر بایەخدار و قورس، ڕووبەروومان دەبنەوەو، وەڵامی لۆژیکانەیان گەرەکە:\nکورد، لە ڕێی تۆرە کۆمەڵایەتییەکان، ناڕەزایی و توڕەیی و خۆیان دژی بڕێنەوەی “دارەکانی بادینان” و هەوڵی داخستنی “نەخۆشخانەی هیوا” نیشان دا. باشە، خۆ لەم باشوورەدا، بەدرێژای ئەو (٣٠) ساڵە، دەیان کارەسات و مەرگەساتی جەرگبڕ، بەسەر ئەو خەڵکە داهاتووە، کارەسات و مەرگەساتەکان هێندە گەورە و ترسناک و خوێناوین، زمان لە ئاستیان شەرمەزارە. بۆچی کوردانی باشوور، بەو حەماسەت و سۆز و جەگسۆزییەوە، ناڕەزایی و توڕەیی خۆیان نیشان نەدا و نیشانی نادەن؟\nکامیان، کارەساتبارترە، بڕینەوەی ” دارەکانی بادینان”، یان لەدەست دانی کەرکووک؟ کامیان بۆ خەڵکی ڕەش و ڕووت قازنجی زێترە، داخستنی “نەخۆشخانەی هیوا”، یان ڕێگرگرتن لە تاڵانکردنی سامانی وڵات بە ملیارەها دۆلار؟ کامیان ئاکامی خراپترە، بڕینەوەی “دارەکانی بادینان” یان دابەزین و پەکخستنی ئاستی کەرتی پەروەدە و فێرکردن لە باشووردا؟ کامیان ترسناکترە، داخستنی “نەخۆشخانەی هیوا”، یان هاوردەکردنی بە هەزاران هەزار تۆن دەرمان و بەنزین و خۆراکی ژەهراوی و ئیسکپایەر؟ کامیان زەررەی زێترە، بڕینەوەی “دارەکانی بادینان”، یان دامەزراندنی (دەیان) بنکەی سەربازی تورکی و عەجەم لەسەر خاکی هەرێمدا؟ کامیان موژدەبەخشترە، کردنەوەی دەرگای “نەخۆشخانەی هیوا”، یان کردنەوەی دەرگای، هەڵبژاردنی ئازاد و میدیای ئازاد و پەرلەمانی ئازاد و دادگای ئازاد….تاد؟ کامیان…. کامیان…. ڕیزبەندەکە درێژە، خۆتان لەمن بەلەدترن و دەیان زانن.\nدیسان دەپرسم؛ بۆچی، کوردستانی باشوور، بۆ “دارەکانی بادینان” و “نەخۆشخانەی هیوا” بەدەنگ هاتن، بەڵام بۆ کارەساتەکانی دیکە بێدەنگن. لە کاتێکدا، کۆدەنگی و یەکدەنگی و یەک هاواری وان، ئەکید، کاریگەری باشی دەبێ؟\nچونکین، کاردانەوەی تاکی کورد، لێرەدا، مەلەکردنە لە تەنکاودا و پەرژەوەندخوازانە ودوورەپەرێزانەیە. چۆن؟ دارەکان، وەک نەخۆشخانەی هیوا، زمانیان نییە، دارەکان هی ئەو شاخ و داخەن، نەخۆشخانەکەش هی شێرپەنجەدارەکانە. ئەو دووانە زۆر لاواز و هەژار و بێدەسەڵاتن. کەس وا لێیان بەجواب نایەت، کە (خاوەن تۆڕەکۆمەڵایەتییەکان) تێیدا شەرمەزار بن، یان زمان کورت بن. ئەوان نە ڕەخنەیان لە حزب گرتووە، نە دژی دەسەڵات خۆیان مۆڕکردۆتەوە. ئەوان نە پەنجەیان لە سەرکردە ڕاوەشاندووە، نە ڕێیان لە گەندەڵکاران گرتووە. ئەوان نە وشەیەکیان نووسیوە نانبڕاویان بکات، نە وێنەیەکیان داناوە، گوێڕاکێشانی بەدوا دابێ.\nکەواتە، بە کوردی و کرمانجی. کوردیش لە هەر شوێنێ بێ، ئێستا دەزانێ، کە تۆڕەکۆمەڵایەتییەکان، ئیمڕۆ بە قەد بۆمبی ئەتوم کاریگەریان هەیە، ئەگەر شارەزایانە و ژییرانە و هۆشمەندانە بەکاریان بێنن. دەستکەوتی باشیان دەبێ. ئەوان بە چاوی خۆیان بینیان، چۆن دۆناڵد ترامپی، سەرۆکی زلترین هێزی دونیا، بەرامبەر ئەکاونەتەکەی خۆی لە (تویتەر) چۆکیان پێ دادا. ئەوان رۆژانە دەبینن، لە جیهاندا، ئەو تۆڕەکۆمەڵایەتیانە، کە بە هەق و ڕەوایەتی بەکاردێن، پاشا و وەزیر و سەرکردە و سوپاسالار، عوزریان بۆ دەهێننەوە و داوای لیبوردن و بەخشین دەکەن. یان هەر لە بناغەوە هەڵیاندەتەکێنن.\nئێستا، کاتی ئەوە هاتووە، بۆ جۆشدانی تواناکانی تۆڕەکۆمەڵایەتییەکان، بوێرانە چەند شتێک بگۆڕین، یان گۆڕانکارییان تێدا بکەین، تا لە قسە و دروشم ببینە خاوەن پەیام و ئاکام: سۆز بگۆڕینەوە بە ئەقڵ، بەرژەوەندیی خودیی بگۆڕینەوە، بە ژیان. هەستی پەنگخواردو بگوڕین بۆ هێزی نەرم. هات و هاوار بگۆڕین بە پەیڤ و پەیام. جنێو و پەلار و تەنز و شکاندنەوە، بکەینە نامەی شکۆداری پەیامبەخش. بێکەس و بێ پشتیوان و بێ پشت و پەنای خۆت بکەیت بە کۆدەنگی و کۆپەیامی. بابەتە بایەخدارەکان بکە پێشینەی رووداوەکان و چاویش لە بچکۆڵەکان مەنوقێنە.\nئەوکات، دڵنیابە، زۆر سەرکەوتووتر دەبیت، لەو سەرکەوتنانەی بۆ “دارەکانی بادینان” و ‘نەخۆشخانەی هیوا” وەدەستتان هێنا.\nکەواتە با هەر تەماشاچی پۆلە ڕێشۆڵەکان نەبین. بەدوای وەڵامی پرسیارەکانیشدا بگەڕێن، کە لەو تەماشاکردنەدا هەڵیندەهێنجین!\nPrevious ساتێ له گه‌ڵ هونه‌رمه‌ند دڵڤین شه‌نگالی.. بێریڤان جه‌مال حه‌مه سه‌عید\nNext عاشقێکی سەرکەشم.. قەسیدەی: ستیڤان شەمزینی


ته‌قینه‌وه‌یه‌ك 13 هاوڵاتی ده‌كوژێت له ئیدلیبی سوریا\nته‌قینه‌وه‌یه‌كی گه‌وره لانیكه‌م 13 هاوڵاتیی كوشت له شاری ئیدلیبی ژێرده‌سه‌ڵاتی توندڕه‌وه‌كان، له باكوری خۆرئاوای سوریا، دووشه‌ممه (9 نیسان)، كه بووه هۆی وێرانكردنی بینایه‌كی چه‌ند نهۆمی، ئاژانسی فرانس پرێس رایگه‌یاند.\nته‌قینه‌وه‌یه‌كه، كه سه‌رچاوه‌كه‌ی نادیاربوو، 80 كه‌سی دیكه‌ی برینداركرد، روانگه‌ی سوری بۆ مافی مرۆڤ رایه‌گه‌یاند.\nروانگه‌كه راشیگه‌یاند كه ژماره‌ی قوربانیان له زیادبووندابوو له كاتێكدا به‌شێك له برینداران له بارودۆخێكی خراپبدابوون و چه‌ندانی دیكه‌ش له ژێر داروپه‌ردوودا مابوونه‌وه.\nهۆكاری ته‌قینه‌وه‌كه ده‌ستبه‌جێ رووننه‌بوو.\nپه‌یامنێرێكی ئاژانسی فرانس پرێس له شوێنی رووداوه‌كه بلدۆزه‌رێكی بینیوه له تاریكیدا له نزیك بینا چه‌ند نهۆمییه وێرانبووه‌كه‌وه، له كاتێكدا كارمه‌ندانی رزگاركه‌ر له گه‌ڕاندابوون به‌دوای قوربانیاندا به به‌كارهێنانی لاییت.\nشاری ئیدلیب له‌لایه‌ن ته‌حریر شامه‌وه كۆنترۆڵكراوه، هاوپه‌یمانێتیه‌كی توندڕه‌و كه به‌ره‌ی نوسره‌ی پێشوو تێیدا زاڵه.\nله‌كاتێكدا له‌لایه‌ن چه‌ند گروپی جیای تووندڕه‌وان و چه‌كدارانی ئۆپۆزسیۆنه‌وه كۆنترۆڵكراوه، پارێزگاكه‌ی ده‌وروبه‌ری كه هه‌مان ناوی هه‌یه، دواهه‌مینه له سوریا كه به‌شی زۆری له ده‌ره‌وه‌ی كۆنترۆڵی حكومه‌تدایه.


9/27/2020 8:33:14 PM\nگەر بڕۆیتە تاریکیستانییەکی چۆڵەوە، چاو ببڕیتە قوڵایی و قوڵی ئاسمان و سەرنج بدەی، بەو تاریکی و تنۆکییەدا ڕۆبچیت و کەمێک بمێنیتەوە و بڕوانیتە نێو مانگ و ئەستێرەکان!\nتێدەگەی کە ئاسمان زۆر زۆر پڕترە لەو ڕەونەق و ڕۆشناھییە نەبینراوەیی کە تۆ بە رۆژ لەبەر رووناکی خۆر توانای بینینیت نییە و نایانبینی!\nرووناکیش بەشێک لە تاوانی شاردنەوەی تاریکی و پەنھانی ھەڵگرتووە، بۆ بینینی رووناکییەکی راستەقینە پێویستیمان بە تاریکییەکی قوڵتری چاوە بۆ بینین.\nزۆرینەی کێشە و راستییە ئاڵۆزکاوەکان لە تاریکی و چەپەکی تەنگانەییدا دەبینرێن و دەدرەوشێنەوە!\nمرۆڤ قەت ناتوانێ لە رووناکی و رووکەشدا بە روونییەکی سەرپێیی راستییەکان لە دیوە شاراوە و ناچیزەکەی خۆی جیابکاتەوە و ھەڵبژێرێت.\nدەستی بە قوڵاییە شاراوەکەی تاریکی بگات، وەک سروشت و راستەقینەی ناوەوەی خۆی بناسێ و بە متمانەوە ھەموو شتەکانی ببینێت!\nبەرکەوتەی ئازار و جۆری پەشیمانبوونەوەکەش لە ناشوێن و بۆشایی شوێندایە لە تێگەیشتن و بینین و گەیشتن بە بڕیاری کوێر.\nھەموو نەبینینێک و شاردنەوەی بینینێک دەبێتە ھۆکار و دەرکەوتەی سەرەتایەکی خراپی باوەڕ کوێری و جەخت بەخشینەوەی خۆش باوەڕیشە بۆ شکستی ھەنگاوەکانی بە نابینایی دەبنە بڕیار، ئەمەش شت گەلێکی خراپ و خراپتر بە دووی خۆیدا دێنێ و، کات و زەمەنیش بە پوچ و بۆشی و بێ ئەنجامی لە دەستکەوتی سەرکەوتنەکانی بینین بۆ ژیان تێدەپەڕن!\nبەجێھێشتنی خەڵکی کوردستان لەم تاریکستانی نا شوێن و نابینییە بێ ھۆشیارییە رامیاری و ژیارییەدا. شکستی گەورەی چەند ساڵەی بەڕێوەبردن و، بەرەوپێشچوون و دروستبوونی چێوەیەکە، کە تێیدا خاک ناچێتە شێوەی وڵاتەوە و خەڵکەکەشی بەم جۆر و ھەنگاوە نابن بە میللەت.\nتێپەڕاندن و دەربازبوونی خەڵکی کوردستان لەم سیاسەتی تاریکاندن و چاوبەستەکییە کارگێڕی و سیاسییە بازرگانییەی بۆتە مار و لە قورتمی گەل ئاڵاوە و دەیەوێ ھەمووان بخنکێنێت، ئەرک و بەرپرسیارێتی ئەخلاقی دەسەڵاتداران و حزبە سیاسییە بڕیار بەدەستەکانە بۆ بە ھاناوەچوون و ئاشتکردنەوەی پێکەوە ژیانی گشتی و ئاسوودەیی، کە تا ئێستاش بە ھۆکاری رەوشتی بەرزی نەتەوەیی و دڵسۆزی بۆ خەڵک و بەخشینی قوربانییەکان خاک راگیریکردوون.\nکە ئێوە ھەموو ئەم راستییانە رەشکەنەوە و بتانەوێ بە مەبەست نەیبینن، ئیتر نەبینین دەچێتە جێگەی بینین، نەبینینتان دەبینن.


چما دیرۆکا ژ داییک بوونا ڤان زارۆکان دیار نینە؟ - دارکا مازی\nچما دیرۆکا ژ داییک بوونا ڤان زارۆکان دیار نینە؟\nپشتی رەخنەیێن کو ل پەکەکێ هاتییە گرتن ل دژی چەکدارکرنا زارۆکان، ب سالانە کو پەکەکە دیرۆکا ژدایکبوونا شەرڤانێن خوە نادەت دیارکرن. ڤێ داویێ دا ڤیدیۆیا ھێڤیدار تربەسپی (ئالا خدر خەلەف) کو ل ئاڤاشینێ ژیانا خوە ژ دەست دایە هاتە پارڤەکرن، دەما مە بەرێ خوە دایی ڤیدیۆیا ئاخافتنێن وێ، هات بیرا مە کو چما پەکەکە دیرۆکا ژدایکبوونا وێ ئاشکەرا ناکەت.\nد دیمەنێن کو پەکەکێ د مەدیایا خوە دا بەلاڤ کری و تێدا راگهاندی کو 4 گەریلایێن وێ ل ئاڤاشینێ ژیانا خوە ژ دەست دانە دا، دهێتە دیتن کو تەمەنێ ھەر چار گەریلایان د بن 18 سالیێ دایە.\nئالا خدر کو دهێتە تەخمینکرن 14 سالییە، سەرەرای کو د وێنەیان دا بەحسا تەڤاھیا مالباتا خوە دکەت، لێ بەلێ دیرۆکا ژدایکبوونا خوە ئاشکەرا ناکەت.\nتەڤلیبوونا کەسێن د ناڤبەرا 14-17 سالی دا\nپەکەکە ھەموو زانیاریێن ناسنامەیا شەرڤانێن ژیانا خوە ژ دەست دایی، وەکە ناڤ و پاشناڤێ دروست، جیهێ ژداییک بوونێ و ئاگاهیێن مالباتی بەلاڤ دکەت، لێ بەلێ، دیرۆکا ژدایکبوونا وان دیار ناکەت و بەلاڤ ناکەت. سەدەما سەرەکی یا ڤێ یەکی ژی ئەوە کو پرانیا کەسێن ژیانا خوە ژ دەست دای د تەمەنێ د ناڤبەرا 14-17 سالیێ دا تەڤلی رێخستنێ بوونە. تەمەنێ کەسێن ژیانا خوە ژ دەست دای د ناڤبەرا 15-19 سالی دایە. دهێتە دیتن کو ئەڤ تەمەنێ ناڤنجی ب تایبەتی د سالێن داوی دا گەلەک کێم بوویە. پرانیا گەریلایێن کو د ڤان دەمێن داوی دا ژ ئالیێ دەولەتا ترکیێ ڤە هاتنە کوشتن د بن 18 سالیێ دا نە.\nپەکەکە ژ بۆ ھەر گەریلایەکێ کو ل قادا شەری دا ژیانا خوە ژ دەست ددەت بەرنامەیەکێ پارڤە دکەت. گەریلا د ڤان بەرنامەیان دا بەحسا مالباتێن خوە، سەدەمێن بەشداربوونێ و ھتد دکەن، لێ کەس دیرۆکا ژدایکبوونا خوە ئاشکەرا ناکەت. ب گۆتنەکا دی، دیرۆکا ژدایکبوونا وان ب مەبەست ژ ئالیێ پەکەکێ ڤە دهێتە ڤەشارتن. پشتی کو ئەڤ زارۆکە دمرن، ڤیدیۆیێن وان ب موزیکەکا هەست بزوێن تێنە چێکرن و بەلاڤکرن.\nرۆژاڤا: مەخزەنا شەرڤانێن زارۆک د دەستێ پەکەکێ دا\nب تایبەتی پشتی پێڤاژۆیا پێشکەتنا ل سووریا و رۆژئاڤا چێبووی، تەمەنێ گەریلایێن پەکەکێ ھێژ زێدەتر داکەت. پرسگرێکێن ئابۆری، بێکاری و بێ ئەولەھیا سبەرۆژێ یا ل رۆژئاڤا تەڤلیبوونا زارۆکان د ناڤا پەکەکێ دا زێدە کر. جوانێن تەمەنێ وان د ناڤبەرا 13-17 سالی دا دکەڤنە بن سەیوانا کادرۆیێن پەکەکێ یێن کو جل و بەرگێن جوان ل خوە دکەن و حەسابێ ژ بۆی کەسێ ناکەن. د ناڤا ڤان جوانێن د کامپێن پەکەکێ دانە، کەسێن کو پۆتانسیەلا وان ھەیە و دخوازن ڤەگەرن وەلاتێ خوە هەنە، لێ پەکەکە وان دشینن کامپێن قەندیل و گارەی. ھەر وەھا گەنجێن باکور کو د کامپێن پەکەکێ یێن باشوورێ کوردستانێ دانە و دخوازن ڤەگەرن مالێن خوە یان ژی ژ پەکەکێ قوت ببن، دشینن جھێن وەکە رەقا و شاھبا یێن دووری سینۆرێ باکورێ کوردستانێ. ب ڤی ئاوایی رێ ل بەر دەرکەتنا وان ژ رێخستنێ دهێتە گرتن. ب ئاوایەک دی ئەم دکارین ببێژین کو ب راستی ژی ئەڤ زارۆکە دیل تێنە گرتن.


Hebreo 3 APSD-CEB – عیبرانییەکان 3 KSS | Biblica\nHebreo 3 APSD-CEB – عیبرانییەکان 3 KSS\nعیسا پایەبەرزترە لە موسا\n1کەواتە ئەی خوشک و برایانی پیرۆز، ئێوە کە لە بانگەوازی ئاسمانی بەشدارن، سەیری عیسا بکەن کە نێردراو و سەرۆکی کاهینانی دانپێدانانمانە. 2ئەو دڵسۆز بوو بەرامبەر ئەو خودایەی کە دەستنیشانی کرد، هەروەک موسا لە هەموو ماڵی خودا دڵسۆز بوو. 3عیسا بۆی دانرا شایانی شکۆیەکی زیاتر بێت لە موسا، وەک چۆن دروستکەری خانووێک ڕێزی لە خودی خانووەکە زیاترە. 4لەبەر ئەوەی هەموو خانووێک کەسێک دروستی کردووە، بەڵام ئەوەی هەموو شتێکی دروستکردووە خودایە. 5موسا وەک خزمەتکارێکی دڵسۆز لە هەموو ماڵی خودا بوو و شایەتی بۆ ئەو فەرمایشتانە دەدا کە لە داهاتوودا خودا دەیفەرموو. 6بەڵام مەسیح وەک کوڕەکە لەسەر ماڵی خودا3:6 ماڵی خودا: مەبەست لەو پیرۆزگایەیە کە لە ئاسماندا هەیە. بڕوانە زەبوورەکان 20:6. دڵسۆزە، ئەو ماڵەش ئێمەین، ئەگەر دەستبگرین بەو متمانە و هیوایەی کە شانازی پێوە دەکەین.\nئاگادارکردنەوە لە دژی بێباوەڕی\n7لەبەر ئەوە، وەک ڕۆحی پیرۆز دەفەرموێ:\n8دڵی خۆتان ڕەق مەکەن وەک لە یاخیبوونەکە ڕوویدا،\nلە ڕۆژانی تاقیکردنەوە لە بیابان.\n9لەوێ باوباپیرانتان ئەزموونیان کردم و تاقییان کردمەوە3:9 بڕوانە یاقوب 1:13،14.،\nهەرچەندە بۆ ماوەی چل ساڵ کردارەکانی منیان بینی.\n10لەبەر ئەوە لەو نەوەیە تووڕە بووم،\nفەرمووم: «دڵیان هەر بەرەو گومڕایی دەڕوات و\n11بۆیە لە تووڕەییمدا سوێندم خوارد:\n«نایەنە ناو حەسانەوەی من.»]3:11 زەبوورەکان 95:7-11.\n12خوشکان، برایان، ئاگاداری خۆتان بن، نەوەک یەکێکتان دڵێکی خراپ و بێباوەڕی هەبێت کە لە خودای زیندوو هەڵبگەڕێتەوە. 13بەڵکو هەموو ڕۆژێک یەکتری هانبدەن، ئەوەندەی پێی دەگوترێ [ئەمڕۆ،]3:13 زەبوورەکان 95:7. تاکو کەستان بە فێڵی گوناه دڵی ڕەق نەبێت. 14بووینەتە هاوبەشی مەسیح، ئەگەر هەتا کۆتایی دەستبگرین بەو متمانەیەی لە سەرەتاوە هەمانە. 15وەک چۆن گوتراوە:\nدڵی خۆتان ڕەق مەکەن وەک لە یاخیبوونەکە ڕوویدا.]3:15 زەبوورەکان 95:7،8.\n16جا کێن ئەوانەی بیستیان و یاخیبوون؟ ئایا هەموو ئەوانە نەبوون کە لە میسر بە ڕابەرایەتی موسا هاتنە دەرەوە؟ 17خودا بۆ ماوەی چل ساڵ لە کێ تووڕە بوو؟ ئایا لەوانە نەبوو کە گوناهیان کرد و لە بیاباندا تەرمەکانیان کەوت؟ 18خودا سوێندی لە کێ خوارد کە ناچێتە حەسانەوەکەی؟ ئایا لەوانە نەبوو کە یاخیبوون؟ 19هەر بۆیە دەبینین لەبەر بێباوەڕییان نەیانتوانی بچنە شوێنی حەسانەوەکەی.\nKSS : عیبرانییەکان 3


خەلیفە حەفتەر: بەهەموو شێوەیەک بەرەنگاری داگیرکاریی تورکیا دەبینەوە\nفەرمانەی سوپای نیشتمانیی لیبیا رایگەیاند "بەهەموو شێوەیەک بەرەنگاری چەکدارانی سووری و داگیرکاری تورکیا دەبینەوە، کە بەشێکی لیبیایان داگیرکردووە".\nخەلیفە حەفتەر، فەرماندەی سوپای نیشتمانیی لیبیا ئێوارەی دوێنێ (شەممە، 1-8-2020) لە بنکەیەکی سەربازیی وڵاتەکەی گوتاریکی پێشکەش کرد و، رایگەیاند "تورک ماوەی 300 ساڵ لە لیبیا مانەوە، لیبییەکانیش تەنیا شەڕانگێزییان لێ بینین".\nخەلیفە حەفتەر جەختی کردەوە لەوەی لەدژی هەموو داگیرکەرێک دەوەستن. دەڵێ "قبوڵ ناکەین جارێکی دیکە ببینەوە کۆڵۆنیای تورکیا، ئەوەی لە رابردوودا روویدا بۆ ئێمە بەسە... بەهەموو شێوەیەک بەرەنگاری داگیرکاری تورکیا دەبینەوە".\nلە ساڵی 2011ـەوە موعەمەر قەزافی، سەرۆکی لیبیا کوژرا و لە دەسەڵات نەما، لەو کاتەوە جەنگی ناوخۆ لە لیبیا بەردەوامە و ئێستاش ئەو وڵاتە بەسەر دوو بەرەدا دابەش بووە.\nلیبیای دەوڵەمەند بە نەوت هەروەها بووەتە شوێنی هێزە دەرەکییەکان، بەجۆرێک هەریەک لە میسر، ئیمارات و سعودیە پاڵپشتی لە خەلیفە حەفتەر، فەرماندەی هێزەکانی رۆژهەڵاتی لیبیا دەکەن، کە بە سوپای نیشتمانی ناسراوە، لەبەرامبەردا تورکیا و قەتەری هاوپەیمانی، پشتیوانی لە حکومەتی ویفاقی نیشتمانی دەکەن، کە بەشێوەیەکی نێودەوڵەتی دانیپێدانراوە.


📅 کاتی تۆمارکردن Apr 15 2021 3:42PM\nئامادەکرن:نەوزاد پیرموسا 74 ساڵیا دامە‌زراندنا کۆ [ زۆرتر... 👁] ✖ ✖ 0 1 ✔ 99% ✍ ر.ک. 15-4-2021 15:42:31\n📷 آغایان ایل گورک در سردشت و مهاباد 1900 میلادی وێنە و پێناس\n📅 کاتی تۆمارکردن Jul 11 2018 11:04AM\n... [ زۆرتر... 👁] ✖ ✖ 0 0 ✔ 60% ✍ م.ب. 11-7-2018 11:04:21\n👫 آوات سرگلی شهروند مهاباد کەسایەتییەکان\n... [ زۆرتر... 👁] ✖ ✖ ✖ 0 0 ✔ 60% ✍ هـ.ب. 15-7-2014 15:07:34\n👫 ادریس خلیقی شهروند مهاباد کەسایەتییەکان\n... [ زۆرتر... 👁] ✖ ✖ ✖ 0 0 ✖ 52% ✍ هـ.ب. 15-7-2014 15:07:59\n👁 ئەم بابەتە 6,028 جار بینراوە\n📕 البارزاني من مهاباد... الى آراس پەڕتووکخانە\n📅 کاتی تۆمارکردن Dec 14 2011 12:38PM\n👁 ئەم بابەتە 5,509 جار بینراوە\nنجف قولي بسيان، علي حسن تفرشيان و مرتضى زربخت ئار [ زۆرتر... 👁] 📕 ✖ 0 0 ✔ 96% ✍ هـ.ب. 14-12-2011 12:38:41\n📕 بررسیهای باستانشناسی در منطقە منگور مهاباد پەڕتووکخانە\n📅 کاتی تۆمارکردن Aug 19 2016 10:14AM\nدژمادی قلات شاە از حسن قراخانی لیسانسیە در باس [ زۆرتر... 👁] 📕 ✖ 0 0 ✔ 94% ✍ م.ب. 19-8-2016 10:14:50\n📕 تجربە یکسال حکومت خودمختار کردستان ایران معروف بە جمهوری مهاباد ١٩٤٦-١٩٤٧ پەڕتووکخانە\n📅 کاتی تۆمارکردن Dec 26 2014 9:45PM\nدکتر گلمراد مرادی [ زۆرتر... 👁] ✖ ✖ 0 0 ✖ 54% ✍ هـ.ب. 26-12-2014 21:45:48


12708 جار خوێندراوەتەوە\nجێگری ئەنجومەنی ئیدارەی مافە سروشتییەکانی تورکیا رایگەیاند، هەموو ساڵێک ئەم فیلمە ئەبینینەوە، ئاگر بەردەبێتە دارستانەکان.\nعەلی ئوز تونتونج جێگری ئەنجومەنی ئیدارەی مافە سروشتییەکان لە پارتی گەلی کۆماری ئۆپۆزسیۆنی تورکیا رایگەیاند، حکومەت هەنگاوی پێویست نانیت بۆ کۆنتڕۆڵکردنی ئاگرەکە و هەموو ساڵێک ئەم فیلمە ئەبینینەوە. لەلایەکی دیکەوە، بەرپرسانی پارتە ئۆپزسیۆنەکانی تورکیا رەخنەی ئەوە لە حکومەتی وڵاتەکەیان دەگرن کە بۆ کۆنتڕۆڵ کردنی ئەو ئاگرەی دارستان و ناوچە گەشتیارییەکانی ئەو وڵاتەی گرتووەتەوە، فڕۆکەی تایبەت بە ئاگرکوژاندنەوە بەکارنەهێنراوە کە سەر بە "کۆمەڵەی فڕۆکەوانی تورکیا"یە.\nدەشڵێن، ئەو فڕۆکانە وشکاوەکین و دەتوانن بۆ چەند خولەکێک بچنە ناو قوڵایی ئاوەوە و دواتر لێیەوە بەرزببنەوە، پێویستە حکومەت بەکاریانبهێنێت بۆ کوژانەوەی ئاگرەکە.\nئەمڕۆ چوارشەممە، ئاژانسی هەواڵی فرەنس پرێس لە زاری محمەد توکات سەرۆکی شارەوانی شاری میلاسی کەناراوی تورکیا ئەندامی پارتێکی ئۆپۆزسیۆنی ئەو وڵاتە بڵاویکردەوە، نیگەرانە بەرامبەر ئەوەی ناتوانرێت ئاگرەکە کۆنتڕۆڵ بکرێت و دوکەڵێکی زۆر ئاسمانی شارەکەی داپۆشیوە و وێستگەیەکی بەرهەمهێنانی کارەبای تێدایە.\nئاژانسی فرانس پرێس چەند تویتێکی محەمەد توکاتی بڵاوکردەوە، لە یەکێکیاندا هۆشداریدەدات لەوەی ئاگرەکە نزیکبووەتەوە لە شوێنی نیشتەجێبوونی هاوڵاتییان و مەترسییەکەی زیادی کردووە. دەشڵێت، بەمە قۆناغێکی دیکە لە پەرەسەندنی ئاگرەکە دەستپێدەکات.\nماوەی هەفتەیەکە زیتر لە ١٥٠ ئاگر لە دارستان و ناوچە گەشتیارییەکانی تورکیا کەوتووەتەوە و تا ئێستا بەهۆیەوە هەشت کەس گیانیان لەدەستداوە و حەوتی دیکە برینداربوون، لەلایەن خۆشییەوە حکومەتی تورکیا رایگەیاندووە، توانیویانە ١٤٥ ئاگر کۆنتڕۆڵ بکەن.\nئەمە لەکاتێکدایە، بەهۆی ئاگر کەوتنەوەوە ساڵانە لە تورکیا نزیکەی هەشت بۆ ١٠ هەزار هێکتار لە دارستانەکانی ئەو وڵاتە بەهۆی ئاگر کەوتنەوەوە دەسوتێن. بەگوێرەی ئامارە فەرمییەکانی ئەو وڵاتە ساڵی ٢٠١٩ کەوتنەوەی ئاگر زیانی بە ١١ هەزار هێکتار دارستان گەیاند و لە ساڵی ٢٠٢٠ بەرزبووەوە بۆ ٢٠ هەزار و ٩٣٨ هێکتار.


دیوانی پاشایی ئوردن راگەیاندراوێکی سەبارەت بە ئەمیر حەمزە بڵاوکردەوە\nباسنیوز 05/04/2021 - 22:31 ڕۆژهەڵاتی ناوەڕاست\nئەمڕۆ دووشەمە دیوانی پاشایی ئوردن رای گەیاند، عەبدوڵای دووەم، پاشای ئوردن، بابەتی ئەمیر حەمزەی بە ئەمیر حەسەنی مامی سپاردووە.\nلە راگەیاندراوەکەدا هاتووە: ”لەژێر رۆشنایی بڕیارەکانی عەبدوڵای دووەم، پاشای ئوردن، سەبارەت بە مامەڵەکردن لەگەڵ دۆسیەی ئەمیر حەمزە لە چوارچێوەی خانەوادەی هاشمی، دۆسیەکە بە ئەمیر حەسەنی مامی سپێردراوە“.\nلە راگەیاندراوەکەدا روون کراوەتەوە: ”ئەمیر حەسەن لەگەڵ ئەمیر حەمزە لە پەیوەندیدایە و جەختیشی کردەوە، ئەمیر حەمزە پابەند دەبێ بە تەواوی بڕیار و رێبازی خانەوادەی هاشمی و ئەو ئاراستەیەی، کە ئەمیر حەسەن بۆی راسپێردراوە“.\nپێشتر خەڵکی ئوردن لە تۆڕی کۆمەڵایەتیی (تویتەر) تۆمارێکی دەنگیی جێنشینی پێشووی ئوردن ئەمیر حەمزەیان بڵاو کردەوە، کە تیایدا دەیگوت، ”پابەند نابم بە بڕیارەکان“، دوای ئەوەی تۆمەتبار کرا بە ئاژاوەگێڕی و تێکدانی ئاسایش و سەقامگیریی ئوردن.\nرۆژی شەمەی رابردوو، لیوا یوسف حنێتی، سەرۆکی ئەرکانی سوپا، چووە ماڵی ئەمیر حەمزە و داوای لێکرد، واز لەو جموجۆڵ و چالاکییانە بێنێ، کە دەبنە هۆی تێکدانی ئاسایش و سەقامگیریی ئوردن.\nلای خۆشیەوە، ئەیمەن سەفدی، جێگری سەرۆک وەزیران، رۆژی یەکشەمە رای گەیاند، لێکۆڵینەوەکانی دەزگای ئاسایش سەلماندوویانە، چالاکی و جوولەکانی ئەمیر حەمزە و کەسانی دەوروبەری، ئاسایش و سەقامگیریی ئوردنیان بە ئامانج گرتووە.\nلە کۆنگرەیەکی رۆژنامەوانیشدا رای گەیاند: ”دەزگاکانی ئاسایش بەدواداچوونی چڕ و پڕیان بۆ ئەو لێکۆڵینەوانە کرد، کە دامەزراوەی هێزە چەکدارەکان و دەزگای هەواڵگری و ئاسایشی گشتی ماوەیەکی درێژە بۆ جموجۆڵەکانی ئەمیر حەمزە کوڕی حوسێن و شەریف حەسەن بن زەید و باسم عەزوڵا و چەندین کەسی دیکە گرتوویانەتە بەر“.\nگوتیشی: ”ئەو جموجۆڵ و چالاکییانە ئاسایش و سەقامگیریی ئوردنیان کردووەتە ئامانج و چەندین دەستوەردان و پەیوەندییان لەگەڵ لایەنی دەرەکی لێ تۆمار کردوون، سەبارەت بە کاتی گونجاو بۆ دروستکردنی پشێوی و ئاژاوە نانەوە و تێکدانی ئاسایشی ئوردن“.\nئاماژەی بۆ ئەوەش کردووە، جگە لە باسم عەوزوڵا، سەرۆکی پێشووی دیوانی پاشایی، 14 تا 16 کەسی دیکەیش دەستگیر کراون.


کۆنگرەی رۆژنامەوانیی هاوبەشی ئەردۆغان و بەرهەم ساڵح - SAHAR KURDISH (Sorani)\nکۆنگرەی رۆژنامەوانیی هاوبەشی ئەردۆغان و بەرهەم ساڵح\nJan 03, 2019 18:23 Asia/Tehran\nئەردۆغان لە پرێس کۆنفرانسی هاوبەشی لەگەڵ هاوشانە عێراقییەکەی ڕایگەیاند: یەکگرتوویی سیاسی، یەکپارچەیی خاک و چەسپاندنی سەقام وئاسایش لە عێراق بنەمای سیاسەتی ئێمە لەهەمبەر ئەو وڵاتەیە. بەرهەم ساڵحیش پێی داگرت: عێراق و تورکیا بەدۆخی ستراتژیکی خۆیان دەتوانن هەنگاوی ئیجابی وئەرێنی هەڵبگرن.\nبەپێی ڕاپۆری هەواڵدەریی کوردپرێس بەگێڕانەوە لە رۆژنامەی ستار، "بەرهەم ساڵح" سەرۆک کۆماری عێراق کە سەردانی ئانکارای کردووە، پاش دیداری دوو قۆڵی و دیداری شاندی هاوڕێی لەگەڵ ڕەجەب تەییب ئەردۆغان سەرۆک کۆماری تورکیاو ئەنجومەنی وەزیرانی ئەو وڵاتە، بەشداری کۆنگرەی ڕۆژنامەوانیی هاوبەش لەگەڵ هاوشانە تورکەکەیدا بوو.\n"ڕەجەب تەییب ئەردۆغان" سەرۆک کۆماری تورکیا لەو کۆنگرە ڕۆژنامەوانییە هاوبەشەدا لە لێدوانێکدا ڕایگەیاند: لەسەر پێی خۆ ڕاوەستانی عێراق بۆ سەقامی ناوچە زۆر گرینگ و زەرورە. تورکیا بۆ بنیات نانەوەو بوژاندنەوەی دووبارەی عێراق ئامادەی هەرچەشنە یارمەتییەکە. پەیوەندیی تیجاریی دوو وڵات ساڵی ڕابردوو بە١٦ملیارد دۆلار ژمارەی پێوانەیی نوێی لەبواری تیجارەتی عێراق-تورکیا تۆمار کردووە. ئێستا بەنیازین هەتا بە گەیاندنی ئەو ڕێژە پێوانەییە بە بیست ملیارد دۆلار، ڕیکۆردێکی نوێ تۆمار بکەین. سەبارەت بە پرس وبابەتی جۆراوجۆری وەک پیشەسازیی بەرگری، تیجارەت، سەربازی، ئابووری و ... لەگەڵ عێراقدا دەتوانین کاری زۆر ئەنجام بدەین. بەتایبەت لەبواری ئاسایشیدا. گرووپە ترۆریستییەکانی وەک داعش و پەکەکەو جەماعەتی گولەن هەم بۆ تورکیاو هەم بۆ عێراق وەک هەڕەشەیەک دێنە ئەژمار. لە وتووێژ لەگەڵ یەکتردا لەبارەی گرینگیی هاوکاریی دوو قۆڵیی قسەمان کرد. بە پەرەپێدانی هاوکارییە دوو قۆڵییەکان بێ هیچ بۆشاییەک لە پەیوەندیی لەگەڵ یەکتردا دەتوانین کێشەو گرفتەکانی بەردەم چارەسەر بکەین. یەکگرتوویی سیاسی، یەکپارچەیی خاک و چەسپاندنی سەقام و ئاسایش لە عێراق، بنەمای سیاسەتی ئێمە لەهەمبەر ئەو وڵاتەیە.\nئەردۆغان لەدرێژەی لێدوانەکانیدا وتی: عێراق لە بەرەنگاربوونەوەی داعشدا سەرکەوتنی بەدەست هێناوە. هەڵبەت باجی ئەو سەرکەوتنە قورس بوو. هەزاران برای عێراقی شەهید بوون و تورکیا لەو ئاراستەیەدا داکۆکی فراوانی لە عێراق کرد. ئێمە بۆ بنیات نانەوەی عێراق دەستەبەریی پێنج ملیارد دۆلارمان کردووەو بۆ مسۆگەر کرانیشی هەوڵەکانمان چڕکردۆتەوە.\nبەرهەم ساڵح سەرۆک کۆماری عێراقیش لە لێدوانێکدا ڕایگەیاند: پەیامێکی زۆر ئاشکراو ڕوون هەیە و ئەویش ئەوەیە کە عێراق لەسەروبەندی چوونە نێو قۆناخێکی نوێیە. داواکاریمان ئەوەیە کە عێراق جارێکی دیکە بە داڕشتێکی یاسایی بەهێزکراوەوە،دەورێکی کارا و گرینگ ببینێ لە ناوچەداو ئەو جێگەو شوێنەی شیاویەتی بەدەستی بێنێ. خەڵکەکەمان شیاوی ژیانێکی ئازادو سەربەرزن. ئێمە پێویستیمان بە بڕێک ناوبژیوانی دەرەکی نییە. کێشمەکێش وقەیرانەکان دەتوانین چارەسەر بکەین. عێراق و تورکیا بە لەبەرچاوگرتنی ئەو دۆخە ستراتژیکییەی هەیانە دەتوانن زۆر کار بکەن. ئەو هاوبەشییە خزمەتی هەردووک ناوچە دەکات.\nناوبراو لەدرێژەی لێدوانەکەیدا وتی: پێش هاتن بۆ ئانکارا لەگەڵ سەرۆک وەزیرانیشمان دیدارم کرد. پەیامی ناوبراویش لەئاراستەی پەرەی پەیوەندیی تورکیا-عێراقدا بوو. ئێمە چاوەڕوانی ئەوەمان لە تورکیا هەیە کە یارمەتی عێراق بدات لەبارەی بنیات نانەوەی ئەو ناوچانەی لەتیرۆر پاکتاومان کردوون.\nعێراق وڵاتێکە کە لە ڕابردوودا لەبەر دیاردەی تیرۆر زیانی زۆری وێکەوتووە. بەڵام نابێ ئەوە لەبیر بکەین وڵاتانی دراوسێمانیش هەر لەو دیاردەی ترۆرە زیان و خەساری زۆریان وێکەوتووە. هەربەوجۆرەی ئەردۆغان ڕایگەیاند، هاوکاریی ئاسایشی وسەربازی دوولایەنە زۆر گرینگە کە بێ باسکردنی وردەبابەتی هاوپێوەند ، تەنیا جەخت لە گرینگیی ئەو پرسە دەکەمەوە.\nسەرۆک کۆماری عێراق وتی: یەکێکی دیکە لەپرسە باسکراوەکان، پرسی سوریایە. چارەسەریی قەیرانی سوریاو دیاریکرانی چارەنووسی ئەو وڵاتە بەدەست خەڵکەکەی زۆر گرینگە. لەوبارەوە دەور و ڕۆڵی وڵاتانی دراوسێ بەتایبەت عێڕاق و تورکیا زۆر زیاترە. لەئاراستەی بەرژەوەندییە هاوبەشەکان لەگەڵ یەکتردا بە سەرۆک کۆماری تورکیاشمان ڕاگەیاند، دەبێ هەوڵی هاوبەش ئەنجام بدەین.